cyanic-selkie/wikianc huggingface dataset:
ସହଦେବ (ମହାଭାରତ)
ହିନ୍ଦୁ ମହାକାବ୍ୟ ମହାଭାରତ ରେ ବର୍ଣ୍ଣିତ ପଞ୍ଚୁ ପାଣ୍ଡବଙ୍କ ମଧ୍ୟରେ ସହଦେବ (ସଂସ୍କୃତ: सहदेव) ହେଉଛନ୍ତି କନିଷ୍ଠ ପାଣ୍ଡବ । ଅଶ୍ୱିନୀକୁମାରଙ୍କ ଆଶୀର୍ବାଦରୁ ଜାତ, ମାତା ମାଦ୍ରିଙ୍କ ଦୁଇ ଯାଆଁଳା ସନ୍ତାନ ହେଉଛନ୍ତି ନକୁଳ ଏବଂ ସହଦେବ । ସେମାନଙ୍କର ପିତାମାତା - ପାଣ୍ଡୁ ଏବଂ ମାଦ୍ରି ଶୀଘ୍ର ମୃତ୍ୟୁବରଣ କରିବା ଫଳରେ, ଦୁଇ ଯାଆଁଳା ଶିଶୁ ସେମାନଙ୍କ ସାବତ ମା କୁନ୍ତୀ  ଙ୍କଦ୍ୱାରା ପାଳିତ ହୋଇଥିଲେ । ସମୟକ୍ରମେ ସେମାନେ ହସ୍ତିନାପୁରରେ ଗୁରୁ ଦ୍ରୋଣଙ୍କଦ୍ୱାରା ଶିକ୍ଷା ପ୍ରାପ୍ତ ହୋଇଥିଲେ । ଦ୍ରୌପଦୀଙ୍କ ବ୍ୟତୀତ ସହଦେବଙ୍କ ବିଜୟା ନାମରେ ନିଜ ଏକ ପତ୍ନୀ ଥିଲେ ।
ଜନ୍ମ
ଋଷି କିନ୍ଦମଙ୍କ ଅଭିଶାପ ଯୋଗୁଁ ପାଣ୍ଡୁ ସନ୍ତାନହୀନ ଥିଲେ । ଏଭଳି ସ୍ଥିତିରେ ମାତା କୁନ୍ତୀ ଙ୍କୁ ତାଙ୍କର ତିନି ସନ୍ତାନ ଜନ୍ମ ଦେବା ପାଇଁ ଋଷି ଦୁର୍ବାସା ଦେଇଥିବା ବର ବ୍ୟବହାର କରିବାକୁ ପଡିଲା । ସେ ଅଶ୍ୱିନୀ କୁମାରଙ୍କୁ ସ୍ମରଣ କରି ତାଙ୍କରି ଆଶୀର୍ବାଦରୁ ନକୁଳ ଏବଂ ସହଦେବଙ୍କୁ ଜନ୍ମ ଦେଇଥିଲେ ।
ବିଶ୍ୱାସ କରାଯାଏ ଯେ ନିଜର ଜନ୍ମିତ ପୁତ୍ର ନ ହୋଇ ମଧ୍ୟ ସହଦେବ କୁନ୍ତୀଙ୍କ ପ୍ରିୟ ପୁତ୍ର ଥିଲେ । ଏହା ମଧ୍ୟ ବିଶ୍ୱାସ କରାଯାଏ ଯେ ସହଦେବ ଅସୁରମାନଙ୍କର ଗୁରୁ ଶୁକ୍ରାଚାର୍ଯ୍ୟଙ୍କ ଏକ ଅବତାର ଥିଲେ ।
ସହଦେବ ଏବଂ ତାଙ୍କ ଭାଇମାନେ ହସ୍ତିନାପୁର ଯାଇଥିଲେ ଯେଉଁଠାରେ ସେମାନଙ୍କୁ ଦ୍ରୋଣ ଏବଂ କୃପ ଅସ୍ତ୍ରଶସ୍ତ୍ର ବିଦ୍ୟା ଶିକ୍ଷା ଦେଇଥିଲେ । ସେ ଖଣ୍ଡା ଏବଂ ଛୁରା ଯୁଦ୍ଧରେ ନିଜର ଦକ୍ଷତା ହାସଲ କରିଥିଲେ । ସେ ଦେବଗୁରୁ ବୃହସ୍ପତ୍ତିଙ୍କଠାରୁ ନୀତିଶାସ୍ତ୍ର ମଧ୍ୟ ଶିକ୍ଷାଲାଭ କରିଥିଲେ ।
ବିବାହ ଓ ସନ୍ତାନ
ଯେତେବେଳେ ପାଣ୍ଡବ ଏବଂ ସେମାନଙ୍କ ମା କୁନ୍ତୀ ଲାକ୍ଷାଗୃହ ଦାହ ଘଟଣା ପରେ ଗୋପନରେ ରହିଥିଲେ, ଅନ୍ୟ ଭାଇ ମାନଙ୍କ ସହ ସହଦେବ ମଧ୍ୟ ଦ୍ରୌପଦୀଙ୍କ ସହ ବିବାହ କରିଥିଲେ । ପରେ କୁନ୍ତୀ ଏବଂ ପାଞ୍ଚ ପାଣ୍ଡବ ହାସ୍ତିନାପୁରକୁ ଚାଲିଗଲେ । ସହଦେବ ଅସୀବିଦ୍ୟାରେ ଅଦ୍ଭୁତ କଳାକୌଶଳ ଅର୍ଜନ କରିଥିଲେ । ସହଦେବଙ୍କୁ ତାଙ୍କର ନିଜସ୍ୱ ପ୍ରଜ୍ଞା ଏବଂ ଆଧ୍ୟାତ୍ମିକ ଜ୍ଞାନ ବିଷୟରେ ଅହଂକାର ବ୍ୟତୀତ ପ୍ରତ୍ୟେକ କ୍ଷେତ୍ରରେ ନମ୍ର, ଧୈର୍ଯ୍ୟବାନ ଏବଂ ଗୁଣବାନ୍ ବୋଲି କୁହାଯାଏ ।
ଦ୍ରୌପଦୀଙ୍କ ବ୍ୟତୀତ ସେ ବିଜୟାଙ୍କୁ ବିବାହ କରିଥିଲେ । ଦ୍ରୌପଦୀ ଏବଂ ସହଦେବଙ୍କ ଔରସରୁ ସହଦେବଙ୍କ ଏକ ପୁଅ ଥିଲେ ଶ୍ରୁତସେନା ଏବଂ ଅନ୍ୟ ପତ୍ନୀ ବିଜୟଙ୍କ ସହ ତାଙ୍କ ଔରସରୁ ଅନ୍ୟ ଏକ ପୁତ୍ର ଥିଲେ ସୁହୋତ୍ରା । ବିଜୟା ତାଙ୍କ ସ୍ୱୟଂବରରେ ସହଦେବଙ୍କୁ ବିବାହ କରିଥିଲେ ।
କୁରୁକ୍ଷେତ୍ର ଯୁଦ୍ଧ ପରେ ରାଣୀ ବିଜୟା ଏବଂ ସହଦେବଙ୍କ ପୁଅ ସୁହୋତ୍ରା ହିଁ ଥିଲେ ଏକମାତ୍ର ଜୀବନ୍ତ ଉତ୍ତ୍ରାଧିକାରୀ । କୁରୁକ୍ଷେତ୍ର ଯୁଦ୍ଧ ପରେ ସହଦେବ ମାଦ୍ର ରାଜ୍ୟର ରାଜା ଥିବାବେଳେ ତାଙ୍କୁ ମାଦ୍ର ରାଜ୍ୟର ରାଜକୁମାର ଭାବରେ ମାନ୍ୟତା ମିଳିଥିଲା ।
ନିର୍ବାସନ
ପଶା ଖେଳରେ ଯୁଧିଷ୍ଠିରଙ୍କ ହାରିଯିବା ପରେ ସମସ୍ତ ପାଣ୍ଡବଙ୍କୁ ୧୩ ବର୍ଷ ନିର୍ବାସନରେ ରହିବାକୁ ପଡିଥିଲା । ନିର୍ବାସନ ସମୟରେ ଥିବା ବେଳେ ଜଟାସୁର ନାମକ ରାକ୍ଷସ ଜଣେ ଛଦ୍ମ ବ୍ରାହ୍ମଣ ରୂପେ ନକୁଳ, ଦ୍ରୌପଦୀଙ୍କ ସହିତ ସହଦେବ ଏବଂ ଯୁଧିଷ୍ଠିରଙ୍କୁ ଅପହରଣ କରି ନେଇଥିଲେ । ଶେଷରେ ଭୀମ ସେମାନଙ୍କୁ ଉଦ୍ଧାର କରିଥିଲେ । ନିର୍ବାସନର ଶେଷ ବର୍ଷରେ, ସହଦେବ ନିଜକୁ ଏକ ଅଶ୍ୱରକ୍ଷକ ଭାବେ ନକୁଳଙ୍କ ସହ ଛଦ୍ମନାମରେ ବିରାଟ ରାଜ୍ୟରେ ବିତାଇଥିଲେ । ସେ ଏକ ଘୋଡ଼ା-ପ୍ରଶିକ୍ଷକ ଭାବରେ କାର୍ଯ୍ୟ କରିଥିଲେ ଯିଏ ରାଜକୀୟ ଅଶ୍ୱଶାଳାରେ ଘୋଡ଼ାମାନଙ୍କର ଯତ୍ନ ନେଉଥିଲେ ।
ଶେଷ ଜୀବନ
କୁରୁକ୍ଷେତ୍ର ଯୁଦ୍ଧ ପରେ ଯୁଧିଷ୍ଠିର ନକୁଳଙ୍କୁ ଉତ୍ତରର ରାଜା ଏବଂ ସଦଦେବଙ୍କୁ ଦକ୍ଷିଣ ମାଦ୍ରର ରାଜା ଭାବରେ ନିଯୁକ୍ତ କରିଥିଲେ ।
କଳି ଯୁଗର ଆରମ୍ଭ ଏବଂ କୃଷ୍ଣଙ୍କ ବିୟୋଗରେ ପାଣ୍ଡବମାନେ ରାଜ କାର୍ଯ୍ୟରୁ ଅବସର ନେଇଥିଲେ । ସେମାନଙ୍କର ସମସ୍ତ ସମ୍ପତ୍ତି ଏବଂ ବନ୍ଧନ ଛାଡି ପାଣ୍ଡବମାନେ ଏକ କୁକୁର ସହିତ ହିମାଳୟକୁ ଶେଷ ତୀର୍ଥଯାତ୍ରା କରିଥିଲେ ।
ଯୁଧିଷ୍ଠିରଙ୍କୁ ଛାଡି ଅନ୍ୟ ସମସ୍ତ ପାଣ୍ଡବ ଦୁର୍ବଳ ହୋଇ ସ୍ୱର୍ଗରେ ପହଞ୍ଚିବା ପୂର୍ବରୁ ମୃତ୍ୟୁ ମୁଖରେ ପଡିଲେ । ଦ୍ରୌପଦୀଙ୍କ ପରେ ଦ୍ୱିତୀୟରେ ସହଦେବ ହିଁ ମୃତ୍ୟୁ ବରଣ କରିଥିଲେ । ଯେତେବେଳେ ଭୀମ ଯୁଧିଷ୍ଠିରଙ୍କୁ ସହଦେବ କାହିଁକି ସ୍ୱର୍ଗରେ ନ ପହଞ୍ଚି ମୃତ୍ୟୁ ମୁଖରେ ପଡ଼ିଲେ ବୋଲି ପଚାରିଲେ, ଯୁଧିଷ୍ଠିର ଉତ୍ତର ଦେଲେ ଯେ ସହଦେବଙ୍କର ନିଜର ଜ୍ଞାନ ଉପରେ ଅତ୍ୟନ୍ତ ଗର୍ବିତ ହେବା ହିଁ ଏହାର କାରଣ ବୋଲି ଉତ୍ତର ଦେଇଥିଲେ ।
ଆଧାର
ଶ୍ରେଣୀ:ମହାଭାରତର ଚରିତ୍ର
ସତ୍ୟବାଦୀ ବଳିଆରସିଂହ
ସତ୍ୟବାଦୀ ବଳିଆରସିଂହ (ଜନ୍ମ: ୧୮ ଜୁନ ୧୯୫୦) ଜଣେ ଇତିହାସ ଗବେଷକ ଓ ଲେଖକ । ଶଦୀଦ ରଘୁ ଦିବାକର, ରଣପୁର ବିଦ୍ରୋହ, ରଣପୁର ଇତିହାସ, ଲାଲମାଟିର କବିତା, ଜାତିର ଏକତା-ତ୍ରିରଙ୍ଗା ପତାକା, ଆମ ଜାତୀୟ ପତାକା, ନିର୍ବାଚନ- ଖୋର୍ଦ୍ଧା ଜିଲ୍ଲା, ଅତୀତରୁ ଏଯାବତ– ଖୋର୍ଦ୍ଧା ଜିଲ୍ଲା ନିର୍ବାଚନ, ପର୍ଯ୍ୟଟନରେ ଓଡ଼ିଶାର ଶାକ୍ତ ଓ ଶୈବ ପୀଠ, ଦୀନ ଜନତାର ସାଥୀ ହୃଷୀକେଶ ମୁଖୀ ଆଦି ପୁସ୍ତକର ରଚନା କରିଥିଲେ ଦିବାକର । ଏଥି ସ‌ହିତ ସେ ମହଲା ପତ୍ରିକାର ସମ୍ପାଦନା ମଧ୍ୟ କରିଛନ୍ତି ।
ଜନ୍ମ, ଶିକ୍ଷା ଏବଂ ଚାକିରୀ
ସତ୍ୟବାଦୀ ବଳିଆରସିଂହ ୧୮ ଜୁନ ୧୯୫୦ ମସିହାରେ ନୟାଗଡ଼ ଜିଲ୍ଲାର ରଣପୁର ଥାନା ଅନ୍ତର୍ଗତ ଗଡ଼ବାଣିକିଲୋଠାରେ ଜନ୍ମଗ୍ରହଣ କରିଥିଲେ । ଗଡ଼ବାଣିକିଲୋ ହେଉଛି ଶହୀଦ ଦିବାକର ପରିଡ଼ାଙ୍କ ଗାଁ ଏବଂ ସତ୍ୟବାଦୀ ହେଉଛନ୍ତି ଦିବାକର ପରିଡ଼ାଙ୍କର ସମ୍ପର୍କୀୟ ପୁତୁରା ।
ସତ୍ୟବାଦୀ ୧୯୬୭ ମସିହାରେ ଗଡ଼ବାଣିକିଲୋ ଉଚ୍ଚ ବିଦ୍ୟାଳୟରୁ ଏକାଦଶ ଶ୍ରେଣୀ ପାସ କରିବା ପରେ ପୁରୀର ସାମନ୍ତ ଚନ୍ଦ୍ରଶେଖର ସ୍ୱୟଂଶାସିତ ମହାବିଦ୍ୟାଳୟରୁ ସ୍ନାତକ ହାସଲ କରିଥିଲେ । ଏହାପରେ ସେ ବାଣୀବିହାରରେ ରାଜନୀତି ବିଜ୍ଞାପନରେ ସ୍ନାତକୋତ୍ତର ହାସଲ କରିବା ପରେ ୧୯୭୩ ମସିହାରେ ନିଜ ଗ୍ରାମ ଗଡ଼ବାଣିକିଲୋ ଉଚ୍ଚ ବିଦ୍ୟାଳୟରେ ସରକାରୀ ଶିକ୍ଷକ ଭାବରେ ଯୋଗ ଦେଇଥିଲେ ।
ଏହାପରେ ପରେ ସେ ଶିକ୍ଷକରୁ ପ୍ରଧାନ ଶିକ୍ଷକ ଭାବରେ ନାରାୟଣୀପଡ଼ା ସରକାରୀ ମଧ୍ୟ ଇଂରାଜୀ ବିଦ୍ୟାଳୟ, ଗୋଡ଼ିକିଲୋ ମଧ୍ୟ ଇଂରାଜୀ ବିଦ୍ୟାଳୟମାନଙ୍କରେ କାର୍ଯ୍ୟ କରିଥିଲେ । ପରବର୍ତ୍ତୀ ସମୟରେ ସେ ସ୍କୁଲ ସବ୍‌ଇନ୍ସପେକ୍ଟର, ନନ୍‌ଫର୍ମାଲ ଏଜୁକେଶନର କୋ-ଅର୍ଡିନେଟର ଭାବରେ ମଧ୍ୟ କରିଥିଲେ । ଶେଷରେ ୨୦୦୮ ମସିହାରେ ଚାକିରୀରୁ ଅବସର ନେଇଥିଲେ ।
ଚକ୍ରଧର ପାଇକ
ଚକ୍ରଧର ପାଇକ (ଜନ୍ମ: ୧ ଜୁଲାଇ ୧୯୪୩) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି । ୧୯୭୪ ଓ ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାମଗିରି ଓ ମୋହନା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୬ଷ୍ଠ ଓ ୧୪ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ସତ୍ୟବାଦୀ ବଳିଆରସିଂହ
ଐତିହାସିକ ଲେଖକ
ଗବେଷଣାର ତ‌ଥ୍ୟ ଅନୁସାରେ ପୁସ୍ତକ ଲେଖିବା ବ୍ୟତୀତ ସତ୍ୟବାଦୀଙ୍କର ଲିଖିତ ସ୍ତମ୍ଭ ମଧ୍ୟ ବିଭିନ୍ନ ଖବର କାଗଜ ଏବଂ ପତ୍ରପତ୍ରିକାରେ ପ୍ରକାଶ ପାଇଥାଏ । ତାଙ୍କ ରଚିତ ପାଖାପାଖି ୫୦୦ରୁ ଉର୍ଦ୍ଧ୍ୱ ସ୍ତମ୍ଭ ବିଭିନ୍ନ ସମ୍ବାଦପତ୍ର ଏବଂ ପତ୍ରପତ୍ରିକାରେ ପ୍ରକାଶ ପାଇଛି । ଏତଦ୍‌ବ୍ୟତୀତ ଖୋର୍ଦ୍ଧା ବିଷୁବ ମିଳନ ସମିତି, କୋଣାର୍କ ସାହିତ୍ୟ ସଂସଦ ପରି ଅନେକ ସାହିତ୍ୟ ସଂଗଠନ ସହ ମଧ୍ୟ ସେ ଜଡ଼ିତ ଅଛନ୍ତି ।
ରଚିତ ପୁସ୍ତକ
ବିଭିନ୍ନ ପତ୍ରପତ୍ରିକାରେ ସତ୍ୟବାଦୀଙ୍କ ଶତାଧିକ ସ୍ତମ୍ଭ ଓ ପ୍ରବନ୍ଧ ଲେଖା ପ୍ରକାଶିତ ହୋଇଛି ।
ଚକ୍ରଧର ପାଇକ
ରାଜନୈତିକ ଜୀବନ
ଚକ୍ରଧର ପାଇକ ଓଡ଼ିଶା ରାଜନୀତିରେ ପ୍ରଥମେ ଉତ୍କଳ କଂଗ୍ରେସ ଓ ପରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି ।
ଆଧାର
ଶ୍ରେଣୀ:୧୯୪୩ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ସତ୍ୟବାଦୀ ବଳିଆରସିଂହ
ଆଧାର
ଶ୍ରେଣୀ:୧୯୫୦ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଲେଖକ ଶ୍ରେଣୀ:ନୟାଗଡ଼ ଜିଲ୍ଲାର ଲୋକ ଶ୍ରେଣୀ:ଓଡ଼ିଆ ଲୋକ
ଲାଲ ବିହାରୀ ହିମିରିକା
ଲାଲ ବିହାରୀ ହିମିରିକା ରାୟଗଡା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ଜଣେ ବିଧାୟକ । ବିଜୁ ଜନତା ଦଳ ଟିକେଟରେ ସେ ୨୦୦୯ ଏବଂ ୨୦୧୪ ନିର୍ବାଚନରେ ରାୟଗଡା ବିଧନସଭା ନିର୍ବାଚନ ମଣ୍ଡଳିର ବିଧାୟକ ଭାବେ ନିର୍ବାଚିତ ।
ପରିଚୟ
ରାୟଗଡା ଜିଲ୍ଲାର ସଦର ମହକୁମା ନିକଟବର୍ତ୍ତୀ ପେଣ୍ଟା ଗ୍ରାମରେ ତାଙ୍କର ଜନ୍ମ ୧୯୪୮ ମସିହା ଫେବୃୟାରୀ ୧୭ ତାରିଖରେ । ଶ୍ରୀମତି ଆପାଲମ୍ମା ହିମିରିକା ତାଙ୍କର ସହଧର୍ମିଣୀ ଏବଂ ସେ ୩ କନ୍ୟା ଏବଂ ୪ ପୁତ୍ର ସନ୍ତାନର ଜନକ ।
ରାଜନୈତିକ ଜୀବନ
ଜେକେ କାଗଜ କଳର ସଂଘର ଏକ କର୍ମୀ ଭାବେ କର୍ମମୟ ଜୀବନ ଆରମ୍ଭ କରିଥିବା ହିମିରିକା ୨୦୦୯ ନିର୍ବାଚନରେ ବିଜେଡି ଦଳୀୟ ଟିକେଟରେ ରାୟଗଡା ନିର୍ବାଚନ ମଣ୍ଡଳୀରୁ ବିଧାୟକ ଭାବେ ନିର୍ବାଚିତ ହୋଇଥିଲେ । ୨୦୧୪ ନିର୍ବାଚନରେ ଦ୍ୱିତୀୟ ଥର ପାଇଁ ରାୟଗଡାର ବିଧାୟକ ହେବା ପରେ ସେ ନବୀନ ପଟ୍ଟନାୟକ ଙ୍କ ମନ୍ତ୍ରୀମଣ୍ଡଳରେ ଆଦିବାସୀ କଲ୍ୟାଣ ମନ୍ତ୍ରୀଭାବେ କାର୍ଯ୍ୟ ଭାର ତୁଲାଇଥିଲେ । ପରବର୍ତ୍ତୀ ସମୟରେ ଅର୍ଥାତ ମେ ୨୦୧୭ ପରେ ରମେଶ ଚନ୍ଦ୍ର ମାଝୀ ଏହି ବିଭାଗର ମନ୍ତ୍ରୀ ହେବା ପରେ ସେ ରାୟଗଡା ଜିଲ୍ଲା ବିଜେଡି ଦଳ ସଭାପତି ରୂପେ କାର୍ଯ୍ୟଭାର ତୁଲାଇଛନ୍ତି । ସେ ମଧ୍ୟ କେବିକେ କମିଟିର ସଭ୍ୟ ତଥା ବିଭିନ୍ନ କମିଟିର ସଭ୍ୟ ଭାବେ କାର୍ଯ୍ୟ ତୁଲାଇଛନ୍ତି ।.
ପଦ୍ମ ଲୋଚନ ପଣ୍ଡା
ପଦ୍ମ ଲୋଚନ ପଣ୍ଡା (ଜନ୍ମ: ୧୦ ଅପ୍ରେଲ ୧୯୫୩; ଜନ୍ମସ୍ଥାନ: ଛଉଣ ଗଡ଼ିଆ, ବାଲେଶ୍ୱର) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟି ର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ପୂର୍ବରୁ ସେ ଭାରତୀୟ ଜାତୀୟ କଂଗ୍ରେସ ର ପ୍ରାର୍ଥୀ ଭାବରେ ତିନି ଥର ଓଡ଼ିଶା ବିଧାନ ସଭା ରେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୮୫, ୧୯୯୫ ଓ ୨୦୦୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଶିମୂଳିଆ ବିଧାନ ସଭା ନିର୍ବାଚନ ମଣ୍ଡଳୀ ରୁ ଯଥାକ୍ରମେ ୯ମ, ୧୧ଶ ଓ ୧୩ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ଶିକ୍ଷା ଓ ପରିବାର
ପଦ୍ମ ଲୋଚନ ପଣ୍ଡା ୧୯୫୩ ମସିହାର ଅପ୍ରେଲ ମାସ ୧୦ ତାରିଖରେ ବାଲେଶ୍ୱର ଜିଲ୍ଲାସ୍ଥିତ ଶିମୂଳିଆ ବ୍ଲକ୍ ଅନ୍ତର୍ଗତ ଝଉଣ ଗଡ଼ିଆଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କାଳନ୍ଦୀ ଚରଣ ପଣ୍ଡା । ତାଙ୍କର ଶିକ୍ଷାଗତ ଯୋଗ୍ୟତା ବାଣିଜ୍ୟରେ ସ୍ନାତକ । ସେ କୁନ୍ତଳା କୁମାରୀ ପଣ୍ଡାଙ୍କୁ ବିବାହ କରିଛନ୍ତି । ଏହି ଦମ୍ପତ୍ତିଙ୍କର ୩ ପୁଅ ଓ ଜଣେ ଝିଅ ଅଛନ୍ତି ।
ରାଜନୈତିକ ଜୀବନ
ପଦ୍ମ ଲୋଚନ ପଣ୍ଡା ଓଡ଼ିଶା ରାଜନୀତିରେ ପ୍ରଥମେ ଭାରତୀୟ ଜାତୀୟ କଂଗ୍ରେସ ରେ ଯୋଗ ଦେଇଥିଲେ । ସେ ପଞ୍ଚାୟତ ସ୍ତରରୁ ନିର୍ବାଚନ ଲଢ଼ିବା ଆରମ୍ଭ କରିଥିଲେ । ୧୯୭୫ ମସିହାରେ ସେ କହ୍ନେଇପଦା ଗ୍ରାମ ପଞ୍ଚାୟତର ସରପଞ୍ଚ ଭାବରେ ନିର୍ବାଚିତ ହୋଇଥିଲେ ଏବଂ ଏହାର ପରବର୍ତ୍ତୀ ସରପଞ୍ଚ ନିର୍ବାଚନରେ ସେ ମଧ୍ୟ ପୁଣିଥରେ ନିର୍ବାଚିତ ହୋଇଥିଲେ । ଏହାପରେ ସେ ୧୯୮୪ ମସିହାରେ ପଞ୍ଚାୟତ ସମିତି ଅଧକ୍ଷ ଭାବରେ ନିର୍ବାଚିତ ହୋଇଥିଲେ ।
ନୋବେଲିଅମ
ହେଉଛି ଏକ କୃତିମ ଭାବେ ସଂଶ୍ଳେଷଣ କରାଯାଇଥିବା ରାସାୟନିକ ମୌଳିକ ଯାହାର ପ୍ରତୀକ No ଓ ପରମାଣୁ କ୍ରମାଙ୍କ ୧୦୨ ।
ପଦ୍ମ ଲୋଚନ ପଣ୍ଡା
ରାଜନୈତିକ ଜୀବନ
ପଦ୍ମ ଲୋଚନା ପଣ୍ଡା ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୧୯୮୫, ୧୯୯୫ ଓ ୨୦୦୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ଶିମୂଳିଆ ବିଧାନ ସଭା ନିର୍ବାଚନ ମଣ୍ଡଳୀ ରୁ ଯଥାକ୍ରମେ ୯ମ, ୧୧ଶ ଓ ୧୩ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ । ଏଥିସହ ୧୯୯୦, ୨୦୦୦, ୨୦୦୯ ଓ ୨୦୧୪ ଓଡ଼ିଶା ବିଧାନ ସଭା ନିର୍ବାଚନରେ ସେ କଂଗ୍ରେସର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ ମଧ୍ୟ ପରାଜିତ ହୋଇଥିଲେ ।
ନୋବେଲିଅମ
ବାହାର ଲିଙ୍କ
ଶ୍ରେଣୀ:ରସାୟନ ବିଜ୍ଞାନ ଶ୍ରେଣୀ:ମୌଳିକ
ପଦ୍ମ ଲୋଚନ ପଣ୍ଡା
ରାଜନୈତିକ ଜୀବନ
୧୯୯୯ ମସିହାରେ ପଦ୍ମ ଲୋଚନ ପଣ୍ଡା ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୨୨ ଫେବୃଆରୀ ୧୯୯୯ରୁ ୬ ଡିସେମ୍ବର ୧୯୯୯ ଯାଏଁ ସେ ରାଜ୍ୟ ମତ୍ସ୍ୟ ଓ ପଶୁ ସମ୍ପଦ ବିଭାଗର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ଏହାପରେ ୧୦ ଡିସେମ୍ବର ୧୯୯୯ରୁ ୫ ମାର୍ଚ୍ଚ ୨୦୦୦ ଯାଏଁ ରାଜ୍ୟ ପଞ୍ଚାୟତିରାଜ ବିଭାଗର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।
ଦଳ ଭିତରେ ମତ ଭେଦ କାରଣ ଯୋଗୁଁ ୨୦୧୮ ମସିହାରେ ସେ ଭାରତୀୟ ଜାତୀୟ କଂଗ୍ରେସରୁ ଇସ୍ତଫା ଦେଇ ଭାରତୀୟ ଜନତା ପାର୍ଟି ରେ ଯୋଗ ଦେଇଥିଲେ ।    ପଦ୍ମଲୋଚନଙ୍କ ସହ କିଛି ବ୍ଲକ୍‌ସ୍ତରୀୟ ନେତା ମଧ୍ୟ କଂଗ୍ରେସରୁ ଇସ୍ତଫା ଦେଇ ବିଜେପିରେ ଯୋଗ ଦେଇଥିଲେ । ଏହାପରେ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପୁଣିଥରେ ଶିମୂଳିଆ ବିଧାନ ସଭା ନିର୍ବାଚନ ମଣ୍ଡଳୀରୁ ବିଜେପିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ ।
ଆଧାର
ଶ୍ରେଣୀ:୧୯୫୩ ଜନ୍ମ ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଝେଲମ ଏକ୍ସପ୍ରେସ ଟ୍ରେନ
thumb|292x292_ପିକସେଲ|ଝେଲମ ଏକ୍ସପ୍ରେସର ଯାତ୍ରାପଥର ମାନଚିତ୍ର ଝେଲମ୍ ଏକ୍ସପ୍ରେସ ( ହିନ୍ଦୀ ରେ  झेलम एक्सप्रेस)  ଭାରତୀୟ ରେଳବାଇର ଏକ ଦୈନିକ ଟ୍ରେନ । ଏହା ମହାରାଷ୍ଟ୍ର ରାଜ୍ୟର ପୁନେ ସହରରୁ ଜମ୍ମୁ ଓ କାଶ୍ମୀର ରାଜ୍ୟର ଜମ୍ମୁତୱି ଷ୍ଟେସନ ପର୍ଯ୍ୟନ୍ତ ଯାତାୟତ କରିଥାଏ ।
ଏହି ଟ୍ରେନକୁ ଦେଶ ପ୍ରତିରକ୍ଷ୍ୟା ଦ୍ରୁଷ୍ଟିରୁ ଗୁରୁତ୍ୱପୂର୍ଣ କୁହାଯାଇପାରେ, କାରଣ ଏହା ପୁନେସ୍ଥିତ ଭାରତୀୟ ସେନା ବାହିନୀର ଦକ୍ଷିଣାଞ୍ଚଳ ମୁଖ୍ୟାଳୟ ସହ ବିଶିଷ୍ଟ ସୀମାବର୍ତୀ ସହରଗୁଡ଼ିକ ସହ ସଂଯୋଗ ରଖିଥାଏ ।
ଇତିହାସ
ଝେଲମ ଏକ୍ସପ୍ରେସ ପୁନେରୁ ବାହାରୁଥିବା ଟ୍ରେନମାନଙ୍କ ମଧ୍ୟରେ ଏକ ସର୍ବପୁରତନ ଟ୍ରେନ । ଏହା ୧୯୭୯ରେ ପ୍ରଥମ କରି ପ୍ରଚଳନ ହେଇଥିଲା । ଏହା ମଧ୍ୟ ପୁନେ ସହର ସହିତ ଭାରତୀୟ ରାଜଧାନୀ ଦିଲ୍ଲୀକୁ ସିଧାସଳଖ ସଂଯୋଗ କରୁଥିବା ପ୍ରଥମ ଟ୍ରେନ ଏବଂ ଏହା ଭାରତୀୟ ସେନା ବାହିନୀର ଗମନାଗମନ ସୁବିଧା ପାଇଁ ପ୍ରଚଳନ ହେଇଥିଲା ।
ସଂଖ୍ୟା ଓ ଯାତ୍ରା ସାରଣୀ
ଜମ୍ମୁ ଓ କାଶ୍ମୀରର ବିଖ୍ୟାତ ଝେଲମ ନଦୀର ନାମ ଅନୁସାରେ ଏହାକୁ ଝେଲମ ଏକ୍ସପ୍ରେସ ନାମିତ କରାଯାଇଥିଲା । ପୁନେରୁ ଜମ୍ମୁ ତୱି  ପର୍ଯ୍ୟନ୍ତ ଏହାର ଯାତ୍ରା ସାରଣୀ ହେଲା ,
ଆଗମନ ଓ ପ୍ରସ୍ଥାନ
ପୁନେ  ରୁ ଟ୍ରେନ ୧୭.୨୦ରେ ଛାଡି ପୁନେଠାରେ ତୃତୀୟ ଦିନ 14.୩୫  ରେ ପହଞ୍ଚେ ଓ ଜମ୍ମୁ ତୱି  ପଟରୁ ଟ୍ରେନ ୨୧.୪୫ରେ ଛାଡି ପୁନେରେ ତୃତୀୟ ଦିନ ୧୪.୩୫ରେ ପହଞ୍ଚେ ।
ଭବିଷ୍ୟତ ସମ୍ଭାବନା
ଦଉଣ୍ଡ- ମାନମାଦ ସେକ୍ସନ ଓ ଜଲନ୍ଧର-ପଠାଣକୋଟ - ଜମ୍ମୁ ତୱି ସେକ୍ସନର ଦୋହରିକାରଣ ଓ ବିଦ୍ୟୁତିକରଣ ସମାପ୍ତ ହେଲେ ଏହି ଟ୍ରେନ ଆଗୁଡ଼ି ଦ୍ରୁତତର ଭାବେ ଚାଲି ପାରିବ । ପୁନଶ୍ଚ କଟରା - ବନିହାଲ ଲାଇନ ସମ୍ପୂର୍ଣ୍ଣ ହେଲେ ଏହା ଶ୍ରୀନଗର ଯାଏ ପରିବର୍ଧିତ ହେଇ ପାରିବ ଓ ଉଧମପୁରସ୍ଥିତ ଉତ୍ତରାଞ୍ଚଳ ଆର୍ମୀ କମାଣ୍ଡ ଅଫିସ ସହ ପୁନେରୁ ସହଜରେ ସଂଯୋଗ ରକ୍ଷା ଯାଇ ପାରିବ ।
ବାହାର ଲିଙ୍କ
ଶ୍ରେଣୀ:ଭାରତୀୟ ରେଳ
ଗଙ୍ଗାଧର ମାଢ଼ୀ
ଗଙ୍ଗାଧର ମାଢ଼ୀ (୨ ଅକ୍ଟୋବର ୧୯୪୦ - ୧ ମଇ ୧୯୯୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଛଅ ଥର କାର୍ଯ୍ୟ କରିଥିଲେ । ୧୯୭୭, ୧୯୯୦ ଓ ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଚିତ୍ରକୋଣ୍ଡା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ, ୫ମ, ୬ଷ୍ଠ, ୮ମ, ୯ମ ଓ ୧୧ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ଗଙ୍ଗାଧର ମାଢ଼ୀ ୧୯୪୦ ମସିହାର ଅକ୍ଟୋବର ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭୀମା ମାଢ଼ୀ ଓ ତାଙ୍କ ପତ୍ନୀଙ୍କ ନାମ ରତ୍ନମାଳା ଦୋରା ।
ରାଜନୈତିକ ଜୀବନ
ଗଙ୍ଗାଧର ମାଢ଼ୀ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଛଅ ଥର କାର୍ଯ୍ୟ କରିଥିଲେ ।
ମୃତ୍ୟୁ
ଗଙ୍ଗାଧର ମାଢ଼ୀ ୧୯୯୯ ମସିହାର ମଇ ୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୮ ବର୍ଷ ବୟସ ହୋଇଥିଲା ।
ଆଧାର
ଶ୍ରେଣୀ:୧୯୪୦ ଜନ୍ମ ଶ୍ରେଣୀ:୧୯୯୯ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ମାଲକାନଗିରି ଜିଲ୍ଲାର ଲୋକ ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ଟେମିଂକ୍ ନୁକୁରି ପକ୍ଷୀ
ଟେମିଂକ୍ ନୁକୁରି ପକ୍ଷୀ (ଇଂରାଜୀରେ Temminck's courser, ଜୀବବିଜ୍ଞାନ ନାମ Cursorius temminckii) ନୁକୁରି ପକ୍ଷୀ ପରିବାର ଗ୍ଲେରିଓଲିଡାଏର ଏକ ସଦସ୍ୟ ପକ୍ଷୀ । ଆଫ୍ରିକାର ଉପ-ସାହାରା ଅଞ୍ଚଳରେ ଏହି ୱେଡର୍ ବର୍ଗୀକୃତ ପକ୍ଷୀମାନଙ୍କୁ ଦେଖିବାକୁ ମିଳେ । ଆଫ୍ରିକୀୟ ସାଭାନ୍ନା ତୃଣଭୂମିର ପୋଡ଼ା ଯାଇଥିବା ବୁଦା ଓ ଘାସ ମଧ୍ୟରେ ଏହି ପକ୍ଷୀ ନିଜର ଗାଢ଼ ପାଉଁଶିଆ ରଙ୍ଗର ଅଣ୍ଡା ଦେବା ଲକ୍ଷ୍ୟ କରାଯାଇଛି ।
ଉପପ୍ରଜାତି ସମୂହ
ଟେମିଂକ୍ ନୁକୁରି ପକ୍ଷୀର ତିନୋଟି ଉପପ୍ରଜାତି ରହିଛନ୍ତି ।
ଏହି ନୁକୁରି ପକ୍ଷୀର ସାଧାରଣ ନାମ ଓ ଜୀବବିଜ୍ଞାନ ନାମରେ ରହିଥିବା “ଟେମିଂକ୍” ଶବ୍ଦ ପ୍ରସିଦ୍ଧ ଓଲନ୍ଦାଜ ପ୍ରକୃତିବିତ୍ କନ୍ରାଡ଼୍ ୟାକବ୍ ଟେମିଂକ୍‍ଙ୍କ ସମ୍ମାନରେ ରଖାଯାଇଛି ।
ଆଧାର
ଶ୍ରେଣୀ:ନୁକୁରି ପକ୍ଷୀ
ସୌଦାମିନୀ ନନ୍ଦ
ସୌଦାମିନୀ ନନ୍ଦ, ଜଣେ ଓଡ଼ିଆ ସାହିତ୍ୟିକା । ଧରମବୀର ଭାରତୀଙ୍କର ହିନ୍ଦୀ ପୁସ୍ତକ ଅନ୍ଧା ୟୁଗକୁ ଓଡ଼ିଆରେ ଅନୁବାଦ କରି ସେ ୨୦୦୩ ମସିହାରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।
ଆଧାର
ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ସାହିତ୍ୟିକ ଶ୍ରେଣୀ:ଜୀବିତ ବ୍ୟକ୍ତି
ଆଣ୍ଡେକ୍ସାନେଟ ଆଲଫା
ଆଣ୍ଡେକ୍ସାନେଟ ଆଲଫା, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଆଣ୍ଡେକ୍ସା, ଏକ ଔଷଧ ଯାହା ରିଭାରକ୍ସାବାନ୍ ଏବଂ ଆପିକ୍ସାବାନ୍ ଔଷଧ ପାଇଁ ଏକ ପ୍ରତିକାର ଅଟେ, ଯେତେବେଳେ ଅନିୟନ୍ତ୍ରିତ ରକ୍ତସ୍ରାବ ହେତୁ ଆଣ୍ଟିକୋଆଗୁଲେସନ‌ର ଓଲଟା ଆବଶ୍ୟକ ହୁଏ । ଏହି ଔଷଧର ଉପକାରୀତା ପ୍ରମାଣ ସିଦ୍ଧ ହୋଇନାହିଁ ।  ଏହା ଅନ୍ୟ ଫ୍ୟାକ୍ଟର୍ ଏକ୍ସଏ (Xa) ପ୍ରତିବନ୍ଧକ ପାଇଁ ଉପଯୋଗୀ ନୁହେଁ ବୋଲି ଜଣାପଡିଛି । ଏହା ଏକ ଶିରାରେ ଇଞ୍ଜେକ୍ସନ ଦେଇ ଦିଆଯାଏ ।
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମୋନିଆ, ମୂତ୍ରନଳୀ ସଂକ୍ରମଣ, ଗରମ ଅନୁଭବ ଏବଂ ଅଣନିଶ୍ୱାସ ହୋଇପାରେ । ଗୁରୁତର ପାର୍ଶ୍ୱ ପ୍ରତିକ୍ରିୟାରେ ରକ୍ତ ଜମାଟ ବାନ୍ଧିବା, ହୃଦଘାତ, ଷ୍ଟ୍ରୋକ କିମ୍ବା ହୃଦ୍‌ଘାତ ହୋଇପାରେ। ଏହା ରିଭାରୋକ୍ସାବାନ ଏବଂ ଆପିକ୍ସାବାନ ସ‌ହିତ ଅନୁବନ୍ଧିତ ହୋଇ କାର୍ଯ୍ୟକ୍ଷମ ହୁଏ ।
୨୦୧୮ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସାରେ ବ୍ୟବହାର ପାଇଁ ଆଣ୍ଡେକ୍ସେଟ୍ ଆଲଫା ଅନୁମୋଦିତ ହୋଇଥିଲା। ଏହା ପୋର୍ଟୋଲା ଫାର୍ମାସ୍ୟୁଟିକାଲ୍ସଦ୍ୱାରା ବିକଶିତ ହୋଇଥିଲା। ୨୦୧୯ ସୁଦ୍ଧା ଯୁକ୍ତରାଷ୍ଟ୍ରରେ ବ୍ୟକ୍ତିଙ୍କ ପାଇଁ ଔଷଧ ବ୍ୟବହାର କରିବାର ସାଧାରଣ ମୂଲ୍ୟ ୨୫,୦୦୦ରୁ ୫୦,୦୦୦ ଡଲାର । ଯୁକ୍ତରାଜ୍ୟରେ ୨୦୨୦ ସୁଦ୍ଧା ଏହାର ମୂଲ୍ୟ ପ୍ରାୟ ୧୫,୦୦୦ ପାଉଣ୍ଡ ଅଟେ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଯୋନୀପଥ ଇଷ୍ଟ ସଂକ୍ରମଣ
ଯୋନୀପଥ ଇଷ୍ଟ ସଂକ୍ରମଣ ବା କ୍ୟାଣ୍ଡିଡିଆଲ ଭଲଭୋଭାଜାଇନାଇଟିସ ବା ଯୋନୀପଥ ଥ୍ରସ, (ଇଂରାଜୀରେ ଯଥାକ୍ରମେ Vaginal yeast infection, also known as candidal vulvovaginitis and vaginal thrush), ଏକ ପ୍ରକାର ଇଷ୍ଟ ସଂକ୍ରମଣ ଯାହା ଯୋନୀପଥରେ ବୃଦ୍ଧିପ୍ରାପ୍ତ ହୁଏ ଓ ସେଠାରେ ଗଲୁ ହୁଏ । ଏହି ରୋଗର ସାଧାରଣ ଲକ୍ଷଣ ହେଲା ଯୋନୀପଥରେ ଗଲୁ ହେବା ଯାହା ଅତ୍ୟଧିକ ହୋଇପାରେ । ଅନ୍ୟ ଲକ୍ଷଣ ସମୂହ: ପ୍ରସ୍ରାବ ସମୟରେ ଜ୍ୱାଳା ହୁଏ, ଯୋନୀପଥରୁ ଧଳା ମୋଟା ସ୍ରାବ ନିର୍ଗତ ହୁଏ ଯାହା ଏତେ ଦୁର୍ଗନ୍ଧ‌ଯୁକ୍ତ ନୁହେଁ, ଯୌନ ସଙ୍ଗମ ସମୟରେ କଷ୍ଟ ହୁଏ ଓ ଯୋନୀପଥ ଲାଲ ଦେଖାଯାଏ । ଋତୁସ୍ରାବ ଠିକ ପୂର୍ବରୁ ଲକ୍ଷଣସମୂହ ଅଧିକ ହୁଏ ।
ଯୋନୀପଥରେ କ୍ୟାଣ୍ଡିଡା ନାମକ ଏକ ପ୍ରକାର ଫିମ୍ପି ବା କବକର ଅହେତୁକ ସଂଖ୍ୟା ବୃଦ୍ଧି ହେତୁ ଏହି ସଂକ୍ରମଣ ହୁଏ ।   ଏହି ଇଷ୍ଟ ଯୋନୀପଥରେ ଅଳ୍ପ ସଂଖ୍ୟାରେ ସର୍ବଦା ଥାଆନ୍ତି । ଏହି ରୋଗକୁ ଯୌନ ସଞ୍ଚାରିତ ସଂକ୍ରମଣ ଶ୍ରେଣୀରେ ଅନ୍ତର୍ଭୁକ୍ତ କରାଯାଏ ନାହିଁ; କିନ୍ତୁ ବାରମ୍ବାର ଯୌନ ମିଳନ କରୁଥିବା ମହିଳାଙ୍କର ଏହି ରୋଗ ଅଧିକ ହୁଏ ।   ଅଧିକ ଆଣ୍ଟିବାୟୋଟିକ ଖାଇଲେ, ଗର୍ଭାବସ୍ଥାରେ ଥିଲେ, ଡାଏବେଟିସ ଥିଲେ ଓ ଏଚଆଇଭି/ଏଡସ ଥିଲେ ଏହି ରୋଗ ସଙ୍କଟ ଅଧିକ ରହେ । ଅଧିକ ସାଧା ଶର୍କରାଯୁକ୍ତ ଖାଦ୍ୟ ମଧ୍ୟ ଏହି ରୋଗ ସୃଷ୍ଟିରେ ଭୂମିକା ଗ୍ରହଣ କରେ । ଟାଇଟ ଲୁଗା ପିନ୍ଧା, କେତେକ ପ୍ରକାର ଅନ୍ତଃବସ୍ତ୍ର ଓ ବ୍ୟକ୍ତିଗତ ସ୍ୱାସ୍ଥ୍ୟରକ୍ଷା ଏହି ରୋଗ କରିବାରେ ଭୂମିକା ଥିବା ଭଳି ପ୍ରମାଣ ନାହିଁ । ଯୋନୀପଥ ସ୍ରାବର ସାମ୍ପଲ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ ।  ଯୌନ ସଞ୍ଚାରିତ ସଂକ୍ରମଣ ରୋଗ ସ‌ହିତ ଅନେକ ସାମଞ୍ଜସ୍ୟ ଥିବା ହେତୁ କ୍ଲାମିଡିଆ ଓ ଗନେରିଆ ରୋଗ ନିମନ୍ତେ ପରୀକ୍ଷା କରି ସନ୍ଦେହ ଦୂରୀଭୁତ କରାଯାଏ ।
କୌଣସି ନିର୍ଦ୍ଦିଷ୍ଟ ପ୍ରମାଣ ଅଭାବ ସତ୍ତ୍ୱେ ମହିଳାମାନଙ୍କୁ ପ୍ରତିଷେଧକ ନିମନ୍ତେ ସୂତା ନିର୍ମିତ ଢ଼ିଲା ଅନ୍ତଃବସ୍ତ୍ର ପିନ୍ଧିବାକୁ ଉପଦେଶ ଦିଆଯାଏ । ଡୁସ ଦେବା ଓ ସୁଗନ୍ଧିତ ସ୍ୱାସ୍ଥ୍ୟପ୍ରଦ ଜିନିଷ ବ୍ୟବ‌ହାର କରିବାକୁ ସୁପାରିସ କରାଯାଏ । ଆଣ୍ଟିଫଙ୍ଗାଲ (ଫିମ୍ପିବିରୋଧୀ) ଔଷଧ ଦେଇ ଏହାର ଚିକିତ୍ସା କରାଯାଏ ।  ଏହି ଔଷଧ କ୍ରିମ କ୍ଲୋଟ୍ରାଇମାଜୋଲ ଆକାରରେ ବା ପାଟି ଔଷଧ ଫ୍ଲୁକୋନାଜୋଲ ଆକାରରେ ଦିଆଯାଏ । ଆକ୍ୟୁଟ ରୋଗରେ ପ୍ରୋବାୟୋଟିକ ଉପକାରୀ ହେବା ଜାଣାଯାଏ ନାହିଁ ।
୭୫% ମହିଳା ଜୀବଦଶାରେ ଅତି କମରେ ଥରେ ଏହି ରୋଗ ଭୋଗ କରନ୍ତି, ୫୦ % ମହିଳାଙ୍କୁ ଅତି କମରେ ଦୁଇ ଥର ଏହି ରୋଗ ହୁଏ । ୫ % ମହିଳା ବାର୍ଷିକ ତିନି ଥର ରୋଗ ଭୋଗନ୍ତି । ବ୍ୟାକ୍ଟେରିଆଲ ଭାଜିନୋସିସ ପରେ ଏହା ଦ୍ୱିତୀୟ ସର୍ବାଧିକ ଯୋନୀପଥ ରୋଗ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଲ୍ୟାମ୍ବର୍ଟ-ଇଟନ ମ୍ୟାସଥେନିକ ସିଣ୍ଡ୍ରୋମ
ଲ୍ୟାମ୍ବର୍ଟ-ଇଟନ ମ୍ୟାସଥେନିକ ସିଣ୍ଡ୍ରୋମ ବା ଲେମ୍‌ସ (ଇଂରାଜୀ ଭାଷାରେ Lambert–Eaton myasthenic syndrome (LEMS)) ଏକ ଦୁର୍ଲଭ ଅଟୋଇମ୍ମ୍ୟୁନ (autoimmune) ବେମାରୀ ଯେଉଁଥରେ ଅବୟବ ଗୁଡ଼ିକର ମାଂସପେଶୀ ଦୁର୍ବଳ ହୋଇଯାଏ ।
ଲେମ୍‌ସ ରୋଗୀଙ୍କ ମଧ୍ୟରୁ ୬୦% ଲୋକଙ୍କର ଅନ୍ତର୍ନିହିତ ଏକ ପ୍ରକାର କର୍କଟ ରୋଗ ଥାଏ ଯାହାକୁ ସ୍ମଲ ସେଲ ଫୁସଫୁସ କର୍କଟ ରୋଗ (small-cell lung cancer) କୁହାଯାଏ । ଏହିପରି ଦେହରେ ଗୋଟିଏ କର୍କଟ ରୋଗ ଥାଇ ଆଉ ଗୋଟିଏ କର୍କଟ ରୋଗ ହେଲେ ତାହାକୁ ପାରାନିଓପ୍ଲାସ୍ଟିକ ସିଣ୍ଡ୍ରୋମ (paraneoplastic syndrome) କୁହାଯାଏ । ପ୍ରିନାପ୍ଟିକ ଭୋଲ୍‌ଟେଜ ଡିପେଣ୍ଡେଣ୍ଟ କ୍ୟାଲସିଅମ ଚ୍ୟାନେଲ (voltage-gated calcium channels) ବିରୁଦ୍ଧରେ ଆଣ୍ଟିବଡି ପ୍ରସ୍ତୁତ ହେବା ଯୋଗୁ ଏହି ରୋଗ ହୁଏ । ଆଉ ମଧ୍ୟ ମାଂସପେଶୀକୁ ସଂଯୋଗ କରୁଥିବା ନିଉରୋମସ୍କୁଲାର ଜଙ୍କସନରେ (neuromuscular junction) ଅନ୍ୟାନ୍ୟ ଅନ୍ୟାନ୍ୟ ସ୍ନାୟୁ ଟର୍ମିନାଲ ପ୍ରୋଟିନ ଯୋଗୁ ଏହି ରୋଗ ହୁଏ । ସାଧାରଣତଃ ଇଲେକ୍ଟ୍ରୋମାୟୋଗ୍ରାଫି ଓ ରକ୍ତ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ ଓ ସାଧାରଣ ଅଟୋଇମ୍ମୁନ ବିଶିଷ୍ଟ ମ୍ୟାସଥେନିଆ ଗ୍ରାଭିସ (myasthenia gravis) ରୋଗର ଅନୁପସ୍ଥିତିକୁ ବିଚାରକୁ ନେଇ ରୋଗ ନିଶ୍ଚିତ କରାଯାଏ ।
ଏହି ରୋଗ ଅନ୍ୟ କୌଣସି କର୍କଟ ରୋଗ ସ‌ହିତ ସମ୍ପର୍କିତ ଥିଲେ କର୍କଟ ରୋଗର ଚିକିତ୍ସା କଲେ ଲେମ୍‌ସ ରୋଗର ଲକ୍ଷଣ ଉପମ ହୋଇଯାଏ । ବ୍ୟବ‌ହୃତ ହେଉଥିବା ଅନ୍ୟାନ୍ୟ ଚିକିତ୍ସା ମଧ୍ୟରେ ଗ୍ଲୁକୋକର୍ଟିକଏଡ (steroids), ଆଜାଥାଇଓପ୍ରିନ ଦେଲେ ଇମ୍ମ୍ୟୁନ ସିସ୍ଟମ ଦବିଯାଏ, ଇଣ୍ଟ୍ରାଭେନସ ଇମ୍ମ୍ୟୁନୋଗ୍ଲୋବ୍ୟୁଲିନ (intravenous immunoglobulin) ଦେଲେ ଏଫସି ରିସେପ୍ଟର ସ‌ହିତ ଅଟୋରିଆକ୍ଟିଭ ଆଣ୍ଟିବଡି ପ୍ରତିସ୍ପର୍ଦ୍ଧା କରେ ଓ ପାଇରିଡୋସ୍ଟିଗମିନ (pyridostigmine) ତ‌ଥା ୩,୪‌-ଡାଇଆମିନୋପାଇରିଡିନ (3,4-diaminopyridine) ଦେଲେ ନିଉରୋମସ୍କୁଲାର ଟ୍ରାନ୍ସମିସନ‌କୁ ତ୍ୱରାନ୍ୱିତ କରେ । ବେଳେ ବେଳେ ଆଣ୍ଟିବଡି କାଢ଼ିବାକୁ ପ୍ଲାଜମୋଫେରେସିସ ବା ପ୍ଲାଜମା ବିନିମୟ (plasma exchange) କରାଯାଏ ।
ପ୍ରାୟ ୩.୪ ନିୟୁତ ଲୋକଙ୍କୁ ଏହି ରୋଗ ଆକ୍ରମଣ କରେ । ସାଧାରଣତଃ ୪୦ ବର୍ଷ ବୟସ ଉପରେ ଥିବା ଲୋକଙ୍କୁ ଏହି ରୋଗ ହେଉଥିଲେ ମଧ୍ୟ ଯେ କୌଣସି ବୟସରେ ଲେମ୍‌ସ ହୋଇପାରେ ।
ଚିହ୍ନ ଓ ଲକ୍ଷଣ
ଲେମ୍‌ସ ରୋଗରେ ଉପର ଓ ତଳ ଅବୟବର ଉର୍ଦ୍ଦ୍ୱ ପାର୍ଶ୍ୱର ମାଂସପେଶୀ ଅଧିକ ଆକ୍ରମଣର ଶିକାର ହୁଏ । ମ୍ୟାସଥେନିଆ ଗ୍ରାଭିସ ରୋଗରେ (myasthenia gravis) ଉପର ଅବୟବ ଅପେକ୍ଷା ତଳ ଅବୟବର ପେଶୀ ଅଧିକ ଶିକାର ହୁଏ । ଏହା ଫଳରେ ପାହାଚ ଚଢ଼ିବାକୁ ଓ ବସିବା ସ୍ଥାନରୁ ଉଠିବା କଷ୍ଟସାଧ୍ୟ ହୁଏ । କିଛି ଶାରୀରିକ ପରିଶ୍ରମ (physical exercise) ପରେ କିଛି ଆଶ୍ୱସ୍ତି ମିଳେ । ଅଧିକ ଉତ୍ତାପ ପରିବେଶରେ ଲକ୍ଷଣ ଖରାପ ଦିଗକୁ ଗତିକରେ । ବେଳେ ବେଳେ ପାଟି ଓ ଗଳାର ମାଂସପେଶୀ (bulbar muscles) ଆକ୍ରାନ୍ତ ହୁଅନ୍ତି । ଆଖିର ମାଂସପେଶୀ ଦୌର୍ବଲ୍ୟ କ୍ୱଚିତ ଦେଖାଯାଏ । କାହାରି କାହାରି ଦୈତ ଦୃଷ୍ଟି(double vision), ଉପର ଆଖିପତା ଝୁଲିପଡ଼େ (drooping of the eyelids) ଓ ଡିସଫେଜିଆ ବା ଗିଳିବାରେ କଷ୍ଟ (difficulty swallowing) ହୁଏ । ସାଧାରଣତଃ ଉଭୟ ଅବୟବ ଆକ୍ରାନ୍ତ ହେଲେ ଲେମ୍‌ସ ଚିହ୍ନିବାରେ ସ‌ହଜ ହୁଏ । ରୋଗ ଅଧିକତର ହୋଇଥିଲେ ଶ୍ୱାସକ୍ରିୟାର ମାଂସପେଶୀ (respiratory muscles) ଦୁର୍ବଳ ହୋଇଯାଆନ୍ତି ।  କେତେକ ରୋଗୀଙ୍କର ପେଶୀ ନିୟନ୍ତ୍ରଣ (coordination (ataxia)) ସମସ୍ୟା ହୋଇପାରେ ।
ବର୍କେଲିଅମ
ହେଉଛି ଏକ ତେଜସ୍କ୍ରିୟ ରାସାୟନିକ ମୌଳିକ ଯାହାର ପ୍ରତୀକ Bk ଓ ପରମାଣୁ କ୍ରମାଙ୍କ ୯୭ ।
ବାହାର ଲିଙ୍କ
ଶ୍ରେଣୀ:ରସାୟନ ବିଜ୍ଞାନ ଶ୍ରେଣୀ:ମୌଳିକ
ଯୌନ ଉତ୍ପୀଡ଼ନ
କଣ ରହିଛି କାରଣ
ବିଶେଷ ଭାବେ ଜଣଙ୍କର ସାମାଜକ ଓ ଅର୍ଥନୈତିକ ଅବସ୍ଥାର ଫାଇଦା ନେଇ ତାଙ୍କ ସହ ଏତାଦୃଶ ଆଚରଣ ପ୍ରଦର୍ଶନ କରିବା କିମ୍ବା ଜଣଙ୍କୁ ନିଯୁକ୍ତି ପ୍ରଦାନ କରି ତାଙ୍କ ଏପରି କରିବା ହେଉଛି ଯୌନ ଉତ୍ପୀଡ଼ନ। ତେବେ, ଆର୍ଥିକ ସ୍ତରରେ ଅନୁନ୍ନତ ଥିବା ମହିଳାମାନଙ୍କୁ ନିଯୁକ୍ତି ସୁଯୋଗ ପ୍ରଦାନ କରିବା ବାହାନାରେ ସେମାନଙ୍କୁ ଯୌନ ଉତ୍ପୀଡ଼ନ ଦେଉଥିବା ସଂପର୍କରେ ଏବେ ବିଶ୍ୱବ୍ୟାପି ଅଭିଯୋଗମାନ ବହୁଳ ଭାବେ ଶୁଣିବାକୁ ମିଳୁଛି। ତେବେ, ବିଶ୍ୱର ଭିନ୍ନ ଭିନ୍ନ ଦେଶରେ ଯୌନ ଉତ୍ପୀଡ଼ନ ନେଇ ଭିନ୍ନ ଭିନ୍ନ ସଂଜ୍ଞା ଓ ଏହା ବିରୋଧରେ ଭିନ୍ନ ଭିନ୍ନ ଆଇନ୍‌ ରହିଥିବା ଦେଖିବାକୁ ମିଳିଛି। ତେବେ, ବିଶ୍ୱବ୍ୟାପି ବହୁ ରାଷ୍ଟ୍ରରେ ମହିଳାମାନଙ୍କୁ ପଦୋନ୍ନତି ଦେବା ବେଳେ ସେମାନଙ୍କୁ ଯୌନ ଉତ୍ପୀଡ଼ନ ଦେବା ଏକ ସାଧାରଣ ଘଟଣାରେ ପରିଣତ ହୋଇଛି। କେବଳ ମାତ୍ର ଯେ ନିଯୁକ୍ତି ଦାତା ଓ କର୍ମଚାରୀଙ୍କ ମଧ୍ୟରେ ଯୌନ ଉତ୍ପୀଡ଼ନ ଘଟଣା ଘଟୁଛି ତା’ ନୁହେଁ; ଅନେକ କ୍ଷେତ୍ରରେ ଗୋଟିଏ ସଂସ୍ଥାରେ କାର୍ଯ୍ୟରତ କର୍ମଚାରୀଙ୍କ ମଧ୍ୟରେ ମଧ୍ୟ ଯୌନ ଉତ୍ପୀଡ଼ନ ଘଟଣା ବହୁଳ ଭାବେ ଦେଖିବାକୁ ମିଳୁଛି। ଖାଲି ନିଯୁକ୍ତି, ନିଯୁକ୍ତିଦାତା, କର୍ମଚାରୀ, ସହ କର୍ମଚାରୀଙ୍କ ମଧ୍ୟରେ ଯୌନ ଉତ୍ପୀଡ଼ନ ସୀମିତ ରହିନାହିଁ ଏହା ଏବେ ସଂପୃକ୍ତ ସଂସ୍ଥା ସହ ଜଡ଼ିତ ଏଜେଣ୍ଟ ଓ ଗ୍ରାହକମାନଙ୍କ ପର୍ଯ୍ୟନ୍ତ ସୁଦ୍ଧା ବ୍ୟାପିଥିବା ଦେଖିବାକୁ ମିଳିଛି।
ଖାଳି ଯେ ପୁରୁଷମାନେ ମହିଳାମାନଙ୍କୁ ଯୌନ ଉତ୍ପୀଡ଼ନ ଦେଉଛନ୍ତ୍‌, ତା’ନୁହେଁ; ବହୁ କ୍ଷେତ୍ରରେ ମଧ୍ୟ ମହିଳାମାନେ ମଧ୍ୟ ପୁରୁଷମାନଙ୍କୁ ଯୌନ ଉତ୍ପୀଡ଼ନ ଦେଉଥିବା ଦେଖିବାକୁ ମିଳୁଛି। ସେଥିପାଇଁ ଏବେ ବିଶ୍ୱବ୍ୟାପି ଯୌନ ଉତ୍ପୀଡ଼ନ ନେଇ ତୀବ୍ର ପ୍ରତିକ୍ରିୟା ପ୍ରକାଶ ପାଇବା ସହ ଏହାକୁ ରୋକିବାକୁ ବିଭିନ୍ନ ରାଷ୍ଟ୍ର ନିଜ ନିଜର ଆଇନ୍‌ ଅନୁଯାୟୀ ଭିନ୍ନ ଭିନ୍ନ ନିୟମକାନୁନ୍‌ ପ୍ରସ୍ତୁତ କରୁଛନ୍ତି।
ବାଳ ଯୌନ ଶୋଷଣ
ବୟସ୍କ ବ୍ୟକ୍ତି ଛୋଟ ପିଲାଙ୍କୁ ଦୁର୍ବ୍ୟବାର କରିବା, ସେମ୍ବଦନଶୀଳ ଅଙ୍ଗରେ ଛୁଇଁବା ତଥା ତାଙ୍କ ଅଜାଣତରେ ତଥା ଜାଣତେର ଯୌନ ସମ୍ପକର୍ ରଖିବାକ ଅାଦିକୁ ବାଳ ଯୌନ ଶୋଷଣ କୁହାଯାଏ । ନିମ୍ନଲିଖିତ ପ୍ରକାରର ଅବସ୍ଥାରେ ଏହାକୁ ବାଲ୍ୟ ଯୌନ ଶୋଷଣ କୁହାଯାଇପାରେ:
ପ୍ରାୟ ତିନି ଭାଗରୁ ଏକ ଭାଗ ଯୌନ ଶୋଷଣକାରୀ ଶିଶୁଟିକୁ ଆଗରୁ ଜାଣିଥାନ୍ତି, ସେମାନେ ହୁଏତ ପାରିବାରିକ ବନ୍ଧୁବାନ୍ଧବ, ପଡ଼ୋଶୀ ଆଦି ହୋଇପାରନ୍ତି । ଯୌନ ଶୋଷଣର ଶିକାର ହୋଇଥିବା ପିଲାମାନେ ସବୁବେଳେ ଡରିଡରି ରହନ୍ତି । କାହା ସହ ଅଧିକ କଥା ନେହବା, ଚିନ୍ତା କରିବା, ବିଷାଦଗ୍ରସ୍ତ ହୋଇପଡ଼ନ୍ତି ।
ବିଶ୍ୱରେ ପାଖାପାଖି ୧୮-୧୯% ମହିଳା ଓ ୮% ପୁରୁଷ, ପିଲାବେଳେ ଯୌନ ଶୋଷଣର ଶିକାର ହୋଇଥିବା ପ୍ରକାଶ କରିଥାନ୍ତି ।
ଘରୋଇ ହିଂସା
ଘରୋଇ ହିଂସା, ଧମକ ଦେବା ଯୌନ ଉତ୍ପୀଡ଼ନ ସହ ଜଡ଼ିତ । ଶାରୀରିକ, ଅାର୍ଥିକ,ଯୌନ ଘେରାଇ ହିଂସା ଘେରାଇ ହିଂସାର ପ୍ରମୁଖ ଅଙ୍ଗ । ନିଜର ପତ୍ନୀ ବା ସ୍ୱାମୀଙ୍କ ସହ ଯୌନ ଶୋଷଣ କରିବା ଏହି ପ୍ରକାର ଅନ୍ତର୍ଗତ ଅଟେ ।
ବୟସ୍କଙ୍କ ସହ ଯୌନ ହିଂସା
୬୦ ବଷର୍ରୁ ଅଧିକ ବୟସ୍କ ବ୍ୟକ୍ତିବିେଶଷଙ୍କ ସହ ଯୌନ ହିଂସାକୁ ବୟସ୍କ ଯୌନ ହିଂସା କୁହାଯାଏ । ବୟସ୍କ ବ୍ୟକ୍ତିଙ୍କ ଶାରୀରିକ ଅକ୍ଷମତା,ଦୁବର୍ଳତାର ସୁେଯାଗ ନେଇ ଏଫରି କିଛି ଘଟଣାମାନ ଘଟିଥାଏ ।
ସବର୍ସମ୍ମୁଖରେ ଉତ୍ପୀଡ଼ନ
ସାଧାରଣ ସ୍ଥାନରେ, ସମସ୍ତଙ୍କ ସାମ୍ନାରେ ଅସଦାଚରଣ କରିବା ଅାଦି ମଧ୍ୟ ଯୌନ ଉତ୍ପୀଡ଼ନର ଏକ ଅଂଶ ।
ସଚେତନତା
ଏପରି ପରିସ୍ଥିତିରୁ ବଞ୍ଚିବା ପାଇଁ ନିେଜ ସଚେତନ ରହିବା ଜରୁରୀ । ସ୍କୁଲ, କଲେଜ ହେଉ କି କାଯ୍ୟର୍ସ୍ଥଳୀ ହେଉ ମହିଳା ହୁଅନ୍ତୁ କି ପୁରୁଷ ସମେସ୍ତ ସେଚତନ ରହିବା ଉଚିତ । ଯୌନ ଉତ୍ପୀଡ଼ନର ଶିକାର ହୋଇଥିବା ବ୍ୟକ୍ତିଙ୍କୁ ସାମାଜିକ ତଥା ଘର ଲୋକଙ୍କ ସାହାଯ୍ୟ ସବୁଠାରୁ ବେଶୀ ମହତ୍ୱପୂଣ୍ଣର୍ । କାରଣ ଯୌନ ହିଂସାର ଶିକାର ହୋଇଥିବା ବ୍ୟକ୍ତିଙ୍କୁ ସାଧାରଣରେ ସହଜରେ ଅାପଣାଇ ପାରନ୍ତି ନାହିଁ । ତେଣୁ ଏପରି ଅବସ୍ଥା ଦେଇ ଗତି କରୁଥିବା ବ୍ୟକ୍ତିବିେଶଷଙ୍କୁ ମାନସିକ ମନୋବଳ ଦରକାର ।
ଆଧାର
ଶ୍ରେଣୀ:ମହିଳା ସ୍ୱାସ୍ଥ୍ୟ ଗଣସମ୍ପାଦନା ୨୦୧୮
ରା.ୱାନ
'''ରା. ୱାନ (Ra.One) ୨୦୧୧ ମସିହାର ଭାରତୀୟ ସୁପରହିଟ ଫିଲ୍ମ ଅଟେ, ଯାହା ଅନୁଭବ ସିହ୍ନାଙ୍କଦ୍ୱାରା ରଚିତ ଏବଂ ନିର୍ଦ୍ଦେଶିତ ହୋଇଥିଲା । ଫିଲ୍ମରେ ଶାହରୁଖ ଖାଁ ଦୁଇଟି ଭୂମିକା ନିର୍ବାହ କରିଥିଲେ, ଜଣେ ହେଲେ କମ୍ପ୍ୟୁଟର ଖେଳର ବିକାଶକର୍ତ୍ତା ଏବଂ ଅନ୍ୟ ଜଣେ ହେଲେ ଜି.ୱାନ୍''' (ସୁପର ହିରୋ) । ଏହି ଫିଲ୍ମରେ ରା.ୱାନ ରୂପେ "ଅର୍ଜୁନ ରାମପାଲ" ଅଭିନୟ କରିଛନ୍ତି । ଏହି ଫିଲ୍ମରେ କରିନା କପୁର ଏବଂ ଅରମାନ ବର୍ମା ମଧ୍ୟ ଅଭିନୟ କରିଛନ୍ତି । ଶହନା ଗୋସ୍ୱାମୀ, ଦଲୀପ ତହୀଲ ଓ ଚୀନୀ ଆମେରିକୀୟ ଅଭିନେତା ଟାମ ବୂ ସମର୍ଥନ ଭୂମିକାରେ ନଜର ଆସିଛନ୍ତି। ରଜନୀକାନ୍ତ, ସଞ୍ଜୟ ଦତ୍ତ ଏବଂ ପ୍ରିୟଙ୍କା ଚୋପ୍ରା ଅତିଥି ଭୂମିକାରେ ନଜର ଆସିଛନ୍ତି ।
ପ୍ରିନ୍ସିପାଲ ଫଟୋଗ୍ରାଫି, ମାର୍ଚ୍ଚ ୨୦୧୦ ମସିହାରେ ଆରମ୍ଭ ହୋଇଥିଲା ଏବଂ ଭାରତ ଓ ଯୁକ୍ତରାଜ୍ୟ ରେ ଆରମ୍ଭ ହୋଇଥିଲା ଏବଂ ଏକ ଅନ୍ତରାଷ୍ଟ୍ରୀୟ ଚାଳକଦଳଦ୍ୱାରା ଏହାର ଅନୁଧ୍ୟାନ କରାଗଲା । ପୋଷ୍ଟ-ପ୍ରଡକ୍ସନ ଏଥିରେ ସାମିଲ ଷ୍ଟେରୋସ୍କୋପୀ-୩ଡି ରୂପାନ୍ତରଣ ଓ ଭିଜୁଆଲ ଇଫେକ୍ଟର ଅନୁପ୍ରୟୋଗ କରାଯାଇଥିଲା, ଯାହାଦ୍ୱାରା ପରେ ଭାରତୀୟ ସିନେମା ମଧ୍ୟରେ କୌଶଳ ସଫଳତା ରୂପେ ମାନ୍ୟତା ଦିଆଯାଇଛି ।inr 1500000000 ବଜେଟ ସହିତ ପ୍ରଚାର ପ୍ରସାରକୁ ସାମିଲ କରି, '''ରା. ୱାନ''' ସବୁଠାରୁ ମହଙ୍ଗା ଭାରତୀୟ ସିନେମାinr 1320000000 ବଜେଟକୁ ଅତିକ୍ରମ କରିହାଇଥିଲା । ନିର୍ମାତାମାନେ inr 1300000000ରୁ inr 520000000 ମାର୍କେଟିଙ୍ଗ ବଜେଟ, ଯେଉଁଥିରେ ୯ ମାସର ପ୍ରଚାର, ବ୍ରାଣ୍ଡ ଟାଈ-ଅପ, ବିକ୍ରେତା, ଭିଡ଼ିଓ ଗେମ ଏବଂ ଭାଇରଲ ମାର୍କେଟିଙ୍ଗ ଇତ୍ୟାଦିରେ ଖର୍ଚ୍ଚ କରିଥିଲେ ।
ବ୍ୟବସାୟିକ ରୂପେ, ଏହି ଫିଲ୍ମ ୨୦୧୧ ମସିହାର ତୃତୀୟ ସବୁଠାରୁ ବଡ଼ ରୋଜଗାର ଯୁକ୍ତ ଫିଲ୍ମ ଥିଲା, ଘରୋଇ ସ୍ତରରେ ୨୦୧୧ ମସିହାରେ ସମଗ୍ର ଦୁନିଆରେ ସବୁଠାରୁ ଅଧିକ ରୋଜଗାର କରିଥିବା ଦ୍ୱିତୀୟ ବଲିଉଡ ଫିଲ୍ମ ଥିଲା, ଏବଂ ଏହି ଫିଲ୍ମ ବକ୍ସ ଅଫିସରେ ବହୁ ରେକର୍ଡ ଭାଙ୍ଗିଥିଲା । ଏହି ଫିଲ୍ମ ୨୦୮ କୋଟି ଟଙ୍କାରୁ ଅଧିକ ରୋଜଗାର କରିଥିଲା, ଏଥିପାଇଁ ଏହାକୁ ସୁପରହିଟ୍ର ମାନ୍ୟତା ଦିଆଯାଇଛି । ଏହି ଫିଲ୍ମ ପରେ, ନିଜର ପ୍ରାୟୋଗିକ/ଯାନ୍ତ୍ରିକ ଦୃଷ୍ଟିକୋଣ ପାଇଁ ବହୁ ପୁରସ୍କାର ଜିତିଥିଲା, ବିଶେଷ ରୂପେ ୫୯ତମ ରାଷ୍ଟ୍ରୀୟ ଫିଲ୍ମ ପୁରସ୍କାର, ୫୭ତମ ଫିଲ୍ମ ଫେୟାର ଆୱାର୍ଡ ଏବଂ ଚାରୋଟି ଅନ୍ତରାଷ୍ଟ୍ରୀୟ ଭାରତୀୟ ଫିଲ୍ମ ଏକାଡେ଼ମୀ ପୁରସ୍କାର ।
ପ୍ରଯୋଜନା
ନିର୍ଦ୍ଦେଶକ ଅନୁଭବ ସିହ୍ନାଙ୍କ ଅନୁସାରେ, "ରା.ୱାନ"ର ବିଚାର ସେବେ ଉତ୍ପନ୍ନ ହୋଇଥିଲା ଯେବେ ସେ ଟେଲିଭିଜନରେ ଏକ ବିଜ୍ଞାପନ ଦେଖିଥିଲେ, ଯେଉଁଥିରେ ପିଲାମାନେ ଦୂରରୁ ଏକ ମାନବକୁ ନିୟନ୍ତ୍ରଣ କରୁଥିବାର ଦେଖାଯାଇଥିଲା । ସେ ଅବଧାରଣା ପ୍ରତି ଆକର୍ଷିତ ଥିଲେ ଏବଂ ସେଥିରେ ଆଧାରିତ ଏକ ପଟ୍ଟକଥା ମଧ୍ୟ ଲେଖିଥିଲେ ।
ଶାହାରୁଖ ଖାଁ ଅନୁଭବ କରିଥିଲେ କି, ଏହି ଫିଲ୍ମରେ ମହତ୍ତ୍ୱପୂର୍ଣ୍ଣ ବ୍ୟବସାୟିକ କ୍ଷମତା ରହିଛି । ସୁପର ହିରୋ ବନିବା ଏବଂ ଉଡାଣ ଭରିବା ପାଇଁ ନିଜର "ପିଲାବେଳ ସ୍ବପ୍ନ"କୁ ପୂରଣ କରିବା ପାଇଁ ଏହା ହେଉଛି ଏକମାତ୍ର ଅନନ୍ୟ ଉଦାହରଣ । ସେ କହିଥିଲେ ଯେ, ସେ "ଏପରି ଏକ ଫିଲ୍ମ ତିଆରି କରିବାକୁ ଚାହାଁନ୍ତି ଯାହା ମୋତେ ୨୦ ବର୍ଷ ପାଇଁ ମିଳିଥିବା ପ୍ରତିଷ୍ଠିତ ସ୍ଥିତିର ଅଧିକାର ଦେଇ ପାରୁଥିବ ।" ସେ ଏହା ମଧ୍ୟ କହିଥିଲେ ଯେ, ସେ ପିତା-ପୁତ୍ର ସମ୍ପର୍କକୁ ସମର୍ପିତ କରୁଥିବା ଏକ ଫିଲ୍ମ ତିଆରି କରିବାକୁ ଚାହୁଁଥିଲେ, ଯାହା ବଲିଉଡରେ "ଅବହେଳିତ" ଥିଲା । ଖାଁଙ୍କ ବିଚାର ଏକ ସାଧାରଣ ପାରିବାରିକ ଡ୍ରାମା ତିଆରି କରିବାର ଥିଲା ଯାହା ଏକ ଆକ୍ସନ ଫିଲ୍ମରେ ବିସ୍ତାରିତ ହୋଇଗଲା । ସେ ପଶ୍ଚିମୀ ଦର୍ଶକମାନଙ୍କ ପାଇଁ ନିଜର ଆକର୍ଷଣ ବଢ଼େଇବା ପାଇଁ ଇଂରାଜୀରେ ଫିଲ୍ମ ତିଆରି କରିବା ପାଇଁ ମନା କରିଦେଲେ । ତାଙ୍କୁ ଏହା ଅନୁଭବ ହେଲା ଯେ, "ହଲିଉଡ଼କୁ ତାଙ୍କ କାର୍ଯ୍ୟକାଳ ଉପରେ ଫାଟ ସୃଷ୍ଟି କରିବା ଅନାବଶ୍ୟକ ଥିଲା "।
ବ୍ୟବସାୟ
ଏହି ଫିଲ୍ମର ରିଲିଜଠାରୁ ଆରମ୍ଭ କରି ଏହାର ନିର୍ମାଣ ମଧ୍ୟରେ  Ra.One ର ନିର୍ମାତାମାନେ ମାର୍କେଟିଙ୍ଗ ବଜେଟ ପାଇଁ inr 100000000ରୁ inr 520000000 ବାହାର କରିଦେଇଥିଲେ । inr 150000000 ଏହାର ଉପଯୋଗ କେବଳ ଇଣ୍ଟରନେଟ ପ୍ରଚାର ପାଇଁ କରାଯାଇଥିଲା । ଏହି ଫିଲ୍ମର ପ୍ରଥମ ନାଟକୀୟ ପୋଷ୍ଟର ଡିସେମ୍ବର ୨୦୧୦ ମସିହାରେ ଜାରୀ କରାଯାଇଥିଲା, ଏବଂ ଏହାପରେ ୨୦୧୧ ଆଇସିସି କ୍ରିକେଟ ବିଶ୍ୱକପ ଅନୁସାରେ ଟୀଜର ଟ୍ରେଲର ଜାରୀ କରାଯାଇଥିଲା । ପ୍ରଥମ ନାଟକୀୟ ଟ୍ରେଲରର ପ୍ରିମିୟର ୩ମାସ ପରେ ହୋଇଥିଲା ।
ଖାଁ ଏବଂ ରାମପାଲ ପିନ୍ଧିଥିବା ବଡୀ ସୁଟ ଏବଂ ଟିମମାନଙ୍କଦ୍ୱାରା ଡିଜାଇନ କରାଯାଇଥିବା ଓ ଲସ ଏଞ୍ଜାଲେସରେସ୍ଥିତ ବିଶେଷଜ୍ଞ ମାନଙ୍କ ଟିମଦ୍ୱାରା ତିଆରି ହୋଇଥିଲା । ଫିଲ୍ମ ପାଇଁ ମୂଳରୂପେ ୨୧ ବେଶଭୂଷା ତିଆରି ହୋଇଥିଲା, ଯେଉଁଥିରେ ପ୍ରତ୍ୟେକ ସୁଟ କଥିତ ରୂପେ inr 10000000 ଥିଲା ।
ଆଧାର
ଶ୍ରେଣୀ:୨୦୧୧ର ହିନ୍ଦୀ ସିନେମା ଶ୍ରେଣୀ:ଚଳଚ୍ଚିତ୍ର
ମଳଦ୍ୱାର କର୍କଟ
ମଳଦ୍ୱାର କର୍କଟ ଏକ ପ୍ରକାର କର୍କଟ ରୋଗ ଯାହା ପାଇଅନ୍ତନଳୀର ଶେଷ ଭାଗରେ ଥିବା ମଳଦ୍ୱାରରୁ ସୃଷ୍ଟି ହୁଏ । ଏହି ରୋଗରେ ମଳଦ୍ୱାର ପାଖରେ ଗୋଟାଳି ସୃଷ୍ଟି ହୁଏ ବା ମଳଦ୍ୱାରରୁ ରକ୍ତସ୍ରାବ ହୁଏ | ଅନ୍ୟାନ୍ୟ ଲକ୍ଷଣ ମଧ୍ୟରେ ମଳଦ୍ୱାରରେ ଯନ୍ତ୍ରଣା, ଗଲୁ କିମ୍ବା ତରଳ ପଦାର୍ଥ ନିର୍ଗତ ହୋଇପାରେ। ଅନ୍ତନଳୀର ଗତି ପରିବର୍ତ୍ତନ ମଧ୍ୟ ହୋଇପାରେ |
ବିପଦ କାରଣ ମଧ୍ୟରେ ମାନବ ପାପିଲୋମାଭୂତାଣୁ (ଏଚପିଭି) (HPV), ଏଚ୍.ଆଇ.ଭି / ଏଡସ୍, ଏକାଧିକ ଯୌନ ସାଥୀ, ଧୂମପାନ ଏବଂ ମଳଦ୍ୱାର ମୈଥୁନ ଅନ୍ତର୍ଭୁକ୍ତ ହୋଇପାରେ | ମଳଦ୍ୱାର କର୍କଟ ସାଧାରଣତଃ ଏକ ପ୍ରକାର ସ୍କ୍ୱାମସ ସେଲ କର୍କଟ ରୋଗ | ଆଡେନୋକାର୍ସିନୋମା, ସ୍ମଲ ସେଲ କାର୍ସିନୋମା ଓ ମେଲାନୋମା ଯୋଗୁ ମଧ୍ୟ ଏହି ରୋଗ ସଙ୍କଟ ଆସିପାରେ । ଶାରୀରିକ ପରୀକ୍ଷା ଉପରେ ଆଧାର କରି ରୋଗ ନିର୍ଣ୍ଣୟ କରିବା ପରେ ତନ୍ତୁ ବାୟୋପ୍ସି କରି ସୁନିଶ୍ଚିତ କରାଯାଏ।
ବିପଦ କାରଣ ଗୁଡ଼ିକ ଏଡ଼େଇବା ଏବଂ ଏଚପିଭି ଟିକା ଦେଇ ଏହି ରୋଗକୁ ପ୍ରତିରୋଧ କରାଯାଇ ପାରେ | ମାନକ ଚିକିତ୍ସାରେ ବିକିରଣ ଥେରାପି, କେମୋଥେରାପି ଓ ଅସ୍ତ୍ରୋପଚାର କରି ଏହାର ଚିକିତ୍ସା କରାଯାଏ । ଯୁକ୍ତରାଷ୍ଟ୍ରରେ ବର୍ଷକୁ ପ୍ରାୟ ୮,୩୦୦ ଲୋକଙ୍କର ଏହି ରୋଗ ନିର୍ଣ୍ଣୟ ହୁଏ ଯାହାକି ପ୍ରାୟ ୦.୫% ନୂତନ କର୍କଟ ରୋଗର ପ୍ରତିନିଧିତ୍ୱ କରିଥାଏ। ସାଧାରଣତଃ ୪୫ ବର୍ଷ ବୟସ ପରେ ଏହି ରୋଗ ହୋଇଥାଏ। ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି। ୧୯୯୦ ମସିହା ପରଠାରୁ ଏହି ରୋଗ ସଂଖ୍ୟା ବୃଦ୍ଧି ପାଇଛି। ଯୁକ୍ତରାଷ୍ଟ୍ରରେ ଏହି ରୋଗରେ ବଞ୍ଚିବା ହାର ପ୍ରାୟ ୬୮% ଅଟେ।
ହିପ ଡିସପ୍ଲାସିଆ
ହିପ ଡିସପ୍ଲାସିଆ (ଇଂରାଜୀ ଭାଷାରେ Hip dysplasia) ଏକ ଜନ୍ମଗତ ତୃଟି ଯେଉଁଥିରେ ହିପ ଗଣ୍ଠିର (hip joint) ସକେଟ ମଧ୍ୟରେ ପେଣ୍ଡୁ ଆକାରର ଫିମର ଅସ୍ଥିର ମୁଣ୍ଡ ଅଂଶ ନଥାଏ; ଫଳରେ ଗଣ୍ଠି ବିସ୍ଥାପିତ (joint dislocation) ହୋଇଯିବା ସମ୍ଭାବନା ସଙ୍କଟ ରହେ । ଏହି ଡିସପ୍ଲାସିଆ ଜନ୍ମରୁ ଥାଇପାରେ ବା ପରେ ବିକଶିତ ହୋଇପାରେ । ଏକ ବର୍ଷ ବୟସରୁ କମ ଶିଶୁଙ୍କର କୌଣସି ଲକ୍ଷଣ ନଥାଏ । ବେଳେ ବେଳେ ଗୋଟିଏ ଗୋଡ଼ ଛୋଟ ଦେଖାଯାଏ । ଡାହାଣ ହିପ ଅପେକ୍ଷା ବାମ ହିପ ଅଧିକ ଆକ୍ରାନ୍ତ ହୁଏ । ଅଣଚିକିତ୍ସିତ ରହିଲେ ଜଟିଳ ହୋଇ ଆର୍ଥ୍ରାଇଟିସ, ଛୋଟେଇବା ଓ କଟି ଯନ୍ତ୍ରଣା ହୋଇପାରେ ।
କେତେକ ସଙ୍କଟ ଜନ‌କ ଅବସ୍ଥାରେ ଏହି ଅବସ୍ଥା ସୃଷ୍ଟି ହୁଏ ଯଥା ପାରିବାରିକ ଇତିହାସ, ବ୍ରିଚ ଜନ୍ମ (breech birth) ଓ ଶିଶୁ ଦେହର ନିମ୍ନ ଅଂଶକୁ କମ୍ବଳ ଭଳି ପଦାର୍ଥ ଗୁଡ଼େଇ ବାନ୍ଧି ରଖିବା (swaddling) । ଆଇଡେଣ୍ଟିକାଲ ଜମଜ ସନ୍ତାନ (identical twin) ମଧ୍ୟରୁ ଜଣକର ରୋଗ ଥିଲେ ଅନ୍ୟ ଜଣକର ୪୦% ରୋଗ ସମ୍ଭାବନ ରହେ । ଜନ୍ମ ହେବା ମାତ୍ରେ ଶିଶୁର ଶରୀରକୁ ଉତ୍ତମ ଭାବରେ ପରୀକ୍ଷା (physical examination) କରି ଦେଖିବା ଆବଶ୍ୟକ । ଅଲଟ୍ରାସୋନୋଗ୍ରାଫି (Ultrasonography) ମଧ୍ୟ ଉପ‌ଯୋଗୀ ହୋଇପାରେ ।
ପ୍ରତି ଏକ ହଜାର ଶିଶୁ ମଧ୍ୟରେ ଜଣକର ଏହି ରୋଗ ଥାଏ । ଏମାନଙ୍କ ମଧ୍ୟରୁ ପ୍ରାୟ ୧-୨% ଶିଶୁଙ୍କର ହିପ ଅସ୍ଥିରତା ବା ଇନସ୍ଟାବିଲିଟି ଥାଏ । ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ଆକ୍ରାନ୍ତ ହୁଅନ୍ତି । ଖ୍ରୀ:ପୂ: ୩୦୦ରେ ହିପୋକ୍ରେଟସ (Hippocrates) ସମୟରେ ହିପ ଡିସପ୍ଲାସିଆ ବିଷୟର ବର୍ଣ୍ଣନା କରାଯାଇଛି ।
ବାହ୍ୟ ଲିଙ୍କ
ଶ୍ରେଣୀ:ଚିକିତ୍ସା ବିଜ୍ଞାନ
ମାଳବ ଏକ୍ସପ୍ରେସ ଟ୍ରେନ
ମାଳବ ଏକ୍ସପ୍ରେସ ( ହିନ୍ଦୀରେ : मालवा एक्सप्रेस): ଭାରତୀୟ ରେଳବାଇର ଏକ ଦୈନିକ ଟ୍ରେନ । ଏହା ମଧ୍ୟ ପ୍ରଦେଶର ବୃହତ ସହର ଇନ୍ଦୋରର ଇନ୍ଦୋର ଜଙ୍କସନ ସହ ଜମ୍ମୁ ଓ  କାଶ୍ମୀର ରାଜ୍ୟର ଜାମୁ ତୱି ରେଳ ଷ୍ଟେସନସହ ସଂଯୋଗ ରଖେ ।
ଇତିହାସ
ପ୍ରଥମରୁ ନୂଆ ଦିଲ୍ଲୀ ଓ ଇନ୍ଦୋର ମଧ୍ୟରେ ଚଳାଚଳ ଆରମ୍ଭ କରିଥିବା ଏହି ଟ୍ରେନ ପରେ ଜମ୍ମୁ ତୱି ପର୍ଯ୍ୟନ୍ତ ପରିବର୍ଧିତ ହେଇଥିଲା । ୨୨ ଅକ୍ଟୋବର ୧୯୮୫ରେ ଏହି ଟ୍ରେନକୁ ଇନ୍ଦୋର-ଲାହୋରେ ସ୍ପେଶାଲ ହିସାବରେ ପାକିସ୍ତାନର ଲାହୋରେ ପର୍ଯ୍ୟନ୍ତ ଚଳାଯିବା ପରେ ଏହା ପାକିସ୍ତାନକୁ ଯାଉଥିବା ପ୍ରଥମ ଭାରତୀୟ ଟ୍ରେନ ହେଇଥିଲା । ଭରତ ଓ ପାକିସ୍ଥାନ ମଧ୍ୟରେ କୂଟନୈତିକ ଦାସଭାବନା ସୃଷ୍ଟି ପାଇଁ ଏହା ଲାହୋର ଚଲାଯାଇଥିଲା । ମାତ୍ର ୫୫ ଦିନ ଚାଲିବା ପରେ ବିବାଦୀୟ ପରିସ୍ଥିତି ପାଇଁ ଏହାକୁ ଲାହୋର ଆଉ ନିଆ ଗଲା ନାହିଁ । ଏହା ପୂର୍ବବତ ଇନ୍ଦୋରଋ ଜମ୍ମୁ ତୱି ମଧ୍ୟରେ ଚଳାଚଳ କଲା । ମାଳବ ଏକ୍ସପ୍ରେସ ଭାରତରେ ୫ଟି ଟ୍ରେନ ISO । ଗୁଣବତ୍ତା ମାନନ୍ୟତା ପାଇଥିବା  ମଧ୍ୟରୁ ଗୋଟିଏ । ଆଇଏସଓ ମାନ୍ୟତା ପାଇଥିବା ଅନ୍ୟ ଟ୍ରେନଗୁଡ଼ିକ ହେଲା ଭୋପାଲ ଏକ୍ସପ୍ରେସ, ରେୱାଞ୍ଚଳ ଏକ୍ସପ୍ରେସ ଓ ଅହିଲ୍ୟାନଗରୀ ଏକ୍ସପ୍ରେସ ।
ଆଗମନ ଓ ପ୍ରସ୍ଥାନ ସମୟ
thumb|ଇନ୍ଦୋରଠାରେ ମାଳବ ଏକ୍ସପ୍ରେସ ଏହି ଟ୍ରେନ ଜମ୍ମୁ ତୱିରୁ ୦୯.୦୦ରେ ଛାଡି ଇନ୍ଦୋରରେ ପରଦିନ ୧୨.୫୦ରେ ପହଞ୍ଚେ । ଫେରନ୍ତା ଯାତ୍ରାରେ ଏହା ଇନ୍ଦୋରରୁ 12॰ ୨୫ରେ ଛାଡି ପରଦିନ ୦୪.୦୫ରେ ଜମ୍ମୁ ତୱିରେ ପହଞ୍ଚେ। ଏହି ଟ୍ରେନ ତାର ଯାତ୍ରାପଥରେ ୨୭ ଘଣ୍ଟାରେ ୧୫୪୦ କିଲୋମିଟର ପଥ ଅତିକ୍ରମ କରେ । ଏହାର ହାରାହାରି ବେଗ ୬୨.୭ କିଲୋମିଟର ( ରହଣି ସମୟ ବ୍ଯତୀତ )। ବାଟରେ ଏହା ୩୯ଟି ରହଣି କରିଥାଏ।
Route and halts
thumb|ଲୁଧିଆନା ଜଙ୍କସନଠାରେ ମାଳବ ଏକ୍ସପ୍ରେସ ମାଳବ ଏକ୍ସପ୍ରେସ ୭ଟି ଭାରତୀୟ ରାଜ୍ୟ ଦେଇ ଯାତାୟତ କରିଥାଏ । ସେଗୁଡିକ ହେଲା ମଧ୍ୟ ପ୍ରଦେଶ, ଉତ୍ତର ପ୍ରଦେଶ , ନୂଆ ଦିଲ୍ଲୀ , ରାଜସ୍ଥାନ , ହରିୟଣା , ପଞ୍ଜାବ ଓ ଜାମୁ ଓ କାଶ୍ମୀର । ଏହାର ମୁଖ୍ୟ ରହଣି ଷ୍ଟେସନଗୁଡ଼ିକ ଭୋପାଲ ,ଝାଁସୀ ,ଗ୍ୱାଲିୟର , ମଥୁରା , ନୂଆ ଦିଲ୍ଲୀ ଓ ଲୁଧିଆନା ।
ପ୍ରତିବନ୍ଧକ କାର୍ଡିଓମାୟୋପାଥି
ପ୍ରତିବନ୍ଧକ କାର୍ଡିଓମାଇଓପାଥି (Restrictive cardiomyopathy/ RCM ) ହେଉଛି ହୃତ୍‌ପିଣ୍ଡ ମାଂସପେଶୀର ଏକ ରୋଗ ଯେଉଁଥିରେ ନିଳୟଗୁଡ଼ିକ ସଠିକ୍ ଭାବରେ ସଂକୋଚନ ସତ୍ତ୍ୱେ ଉପ‌ଯୁକ୍ତ ଭାବରେ ଶିଥିଳ ହୁଏ ନାହିଁ ଓ ରକ୍ତ ଭରି ପାରେ ନାହିଁ । ଏହାର ଲକ୍ଷଣରେ ବ୍ୟାୟାମ କରିବା ଶକ୍ତି କମିଯିବାଠାରୁ ଆରମ୍ଭ କରି ଆଟ୍ରିଆଲ ଫିବ୍ରିଲେସନ ଓ ହୃଦ୍‌ପାତ ହୋଇପାରେ । କେତେକ କ୍ଷେତ୍ରରେ ହଠାତ୍ ହୃଦ୍‌‌ରୋଧ ହୋଇ ରୋଗର ପ୍ରଥମ ସୂଚନା ଦିଏ । ଅନ୍ୟାନ୍ୟ ଜଟିଳତା ମଧ୍ୟରେ ଯକୃତ ବିଫଳତା ଓ ରକ୍ତ ଜମାଟ ବାନ୍ଧିପାରେ ।
ମାଳବ ଏକ୍ସପ୍ରେସ ଟ୍ରେନ
ବଗି ବିବରଣୀ
ସାଧାରଣତଃ ଏଥିରେ ୨୪ଟି ବଗି ଥାଏ
ପ୍ରତିବନ୍ଧକ କାର୍ଡିଓମାୟୋପାଥି
ଏହାର ସାଧାରଣ କାରଣ ହେଉଛି ଆମିଲଏଡୋସିସ, ସାର୍କଏଡୋସିସ୍, ହେମୋକ୍ରୋମାଟୋସିସ୍ ଏବଂ ଲୋଫଲର ଏଣ୍ଡୋକାର୍ଡ଼ାଇଟିସ । ଅନ୍ୟାନ୍ୟ କାରଣ ମଧ୍ୟରେ ଷ୍ଟୋରେଜ ରୋଗ, ମଧୁମେହ, ସ୍କ୍ଲେରୋଡର୍ମା, ବିକିରଣ ଥେରାପି, କେତେକ ଔଷଧ ଏବଂ କର୍କଟ ରୋଗ ଅନ୍ତର୍ଭୁକ୍ତ ଥାଏ | ଇଲେକ୍ଟ୍ରୋକାର୍ଡ଼ିଓଗ୍ରାମ, ହୃତ୍‌ପିଣ୍ଡର ଅଲଟ୍ରାସାଉଣ୍ଡ ଓ ଏଣ୍ଡୋକାର୍ଡ଼ିଆଲ ବାୟିପ୍ସି କରି ରୋଗ ସମର୍ଥିତ କରିପାରନ୍ତି ।
ମାଳବ ଏକ୍ସପ୍ରେସ ଟ୍ରେନ
ବାହାର ଲିଙ୍କ ସମୂହ
ଶ୍ରେଣୀ:ଭାରତୀୟ ରେଳ
ପ୍ରତିବନ୍ଧକ କାର୍ଡିଓମାୟୋପାଥି
ଏହି ରୋଗ ଆରୋଗ୍ୟ ସାଧ୍ୟ ନୁହେଁ | ମୂଳ କାରଣ ଏବଂ ହୃଦ୍‌ପାତ ନ ହେବା ପାଇଁ ପଦକ୍ଷେପ ନେଇ ଚିକିତ୍ସା କରାଯାଏ | ହୃଦ୍‌ଘାତକୁ ଡାଇୟୁରେଟିକ, ଫୁରୋସେମାଇଡ, କ୍ୟାଲସିଅମ ଚ୍ୟାନେଲ ବ୍ଲକର କିମ୍ବା ବିଟା ବ୍ଲକର ଦେଇ ଚିକିତ୍ସା କରାଯାଇପାରେ | ସାର୍କଏଡୋସିସ୍ ପାଇଁ ଆଣ୍ଟିଆରିଦମିକ ଏବଂ ଇମ୍ମ୍ୟୁନୋସପ୍ରେସାଣ୍ଟସ ସାଧାରଣ ଭାବରେ ବ୍ୟବହୃତ ହୋଇଥାଏ। ରକ୍ତ ଅପସାରଣ କରି ହେମୋକ୍ରୋମାଟୋସିସ ଚିକିତ୍ସା କରାଯାଏ । କେତେକ କ୍ଷେତ୍ରରେ ହୃତ୍‌ପିଣ୍ଡ ପ୍ରତିରୋପଣ ଏକ ବିକଳ୍ପ ହୋଇପାରେ |
ପ୍ରତିବନ୍ଧକ କାର୍ଡିଓମୋପାଥି ଏକ ଅପେକ୍ଷାକୃତ ବିରଳ ରୋଗ | ଏହା କାର୍ଡ଼ିଓମାୟୋପାଥି ରୋଗୀଙ୍କ ମଧ୍ୟରୁ ୫% ଥାଆନ୍ତି; ଡାଇଲେଟେଡ ଓ ହାଇପରଟ୍ରଫିକ ଶ୍ରେଣୀ ଅଧିକ ଥାଏ । ଆୟୁଷ ସାଧାରଣତଃ ୨ରୁ ୫ ବର୍ଷ ଅଟେ | ୧୯୩୦ ଦଶକରେ ଏହି ରୋଗ ବର୍ଣ୍ଣନା କରାଯାଇଥିଲା | ୧୯୬୧ ମସିହା ପର୍ଯ୍ୟନ୍ତ ଏହା ତିନି ମୁଖ୍ୟ ଦଳରେ ବିଭକ୍ତ କରାଯାଇ ନଥିଲା ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ସିବୋର୍ଜିଅମ
ହେଉଛି ଏକ କୃତିମ ଭାବେ ସଂଶ୍ଳେଷଣ କରାଯାଇଥିବା ରାସାୟନିକ ମୌଳିକ ଯାହାର ପ୍ରତୀକ Sg ଓ ପରମାଣୁ କ୍ରମାଙ୍କ ୧୦୬ ।
ବାହାର ଲିଙ୍କ
ଶ୍ରେଣୀ:ରସାୟନ ବିଜ୍ଞାନ ଶ୍ରେଣୀ:ମୌଳିକ
ଯୋନୀପଥ ରକ୍ତସ୍ରାବ
ଯୋନୀପଥ ରକ୍ତସ୍ରାବ କୁହାଯାଏ ଯେତେବେଳେ ଯୋନୀପଥରୁ ଯେ କୌଣସି ରକ୍ତସ୍ରାବ ହୁଏ । ଏହା ସାଧାରଣ କିମ୍ବା ଅସ୍ୱାଭାବିକ ଏହି ଦୁଇ ଭାଗରେ ବର୍ଗୀକୃତ ହୋଇଛି । ସନ୍ତାନ ପ୍ରସବକ୍ଷମ ମହିଳାମାନଙ୍କଠାରେ ସାଧାରଣଃ ପ୍ରତ୍ୟେକ ୨୪ରୁ ୩୮ ଦିନରେ ଯୋନୀ ରକ୍ତସ୍ରାବ ହୁଏ ଓ ପ୍ରତ୍ୟେକ ଥର ଏହା ୪.୫ରୁ ୮ଦିନ ପର୍ଯ୍ୟନ୍ତ ରହିଥାଏ ଏବଂ ଫଳସ୍ୱରୂପ ୫ ମିଲି ୮୦ ମିଲି ରକ୍ତ ନଷ୍ଟ ହୋଇଯାଏ । ସନ୍ତାନ ପ୍ରସବକ୍ଷମ ମହିଳାମାନଙ୍କର ଅତ୍ୟଧିକ ରକ୍ତସ୍ରାବ ହେଲେ, ଦୁଇ ଅବଧି ମଧ୍ୟରେ ହେଲେ, ବାରମ୍ବାର ହେଲେ, ଦୀର୍ଘ ସମୟ ଧରି ହେଲେ ବା ଯୌନ ସଙ୍ଗମ ସମୟରେ ରକ୍ତସ୍ରାବ ହେଲେ ତାହାକୁ ଅସ୍ୱାଭାବିକ ରକ୍ତସ୍ରାବ କୁହାଯାଏ ।
ଯୌବନ ପୂର୍ବରୁ, ଗର୍ଭାବସ୍ଥାରେ ଏବଂ ଋତୁବନ୍ଦ ପରେ ରକ୍ତସ୍ରାବକୁ ସାଧାରଣତଃ ଅସ୍ୱାଭାବିକ କୁହାଯାଏ | ଆଘାତ, ଅର୍ବୁଦ ବା ଯୋନୀପଥରେ କୌଣସି ପଦାର୍ଥ ଥିଲେ ଯୌବନ ପୂର୍ବରୁ ରକ୍ତସ୍ରାବ ହୋଇପାରେ |  ପ୍ରତିରୋପଣ,   ସ୍ୱତଃ ଗର୍ଭପାତ, ଅଥାନ ଗର୍ଭଧାରଣ କିମ୍ବା ସବକୋରିଓନିକ ରକ୍ତସ୍ରାବ ଯୋଗୁ ପ୍ରାରମ୍ଭିକ ଗର୍ଭଧାରଣ ସମୟରେ ରକ୍ତସ୍ରାବ ହୋଇପାରେ; ପରବର୍ତ୍ତୀ ଗର୍ଭାଧନ ସମୟରେ ପ୍ଲେସେଣ୍ଟା ପ୍ରିଭିଆ, ପ୍ଲେସେଣ୍ଟା ଆକ୍ରେଟା କିମ୍ବା ପ୍ଲାସେଣ୍ଟାଲ ଆବରପସନ ହେତୁ ରକ୍ତସ୍ରାବ ହୋଇପାରେ । ଋତୁବନ୍ଦ ପରେ ରକ୍ତସ୍ରାବ ଆଟ୍ରୋଫିକ୍ ଭାଜିନାଇଟିସ, ଥାଇରଏଡ୍ ସମସ୍ୟା କିମ୍ବା ପରଜନନ ଅଙ୍ଗରେ କର୍କଟ ରୋଗ କାରଣରୁ ରକ୍ତସ୍ରାବ ହୋଇପାରେ।
ଯୋନୀ ରକ୍ତସ୍ରାବ ଥିବା ବ୍ୟକ୍ତିଙ୍କ ବୟସ ଉପରେ କାର୍ଯ୍ୟକ୍ରମ ନିର୍ଭର କରେ | ପ୍ରସବକ୍ଷମ ବୟସର ସମସ୍ତ ମହିଳାଙ୍କଠାରେ ଏକ ଗର୍ଭାଧାନ ପରୀକ୍ଷା କରାଯାଏ | ଉଲ୍ଲେଖନୀୟ ରକ୍ତସ୍ରାବର ରୋକିବା ପାଇଁ ଯୋନୀ ପ୍ୟାକିଂ ଏବଂ ରକ୍ତଦାନ ଆବଶ୍ୟକ ହୁଏ | ଅନ୍ୟଥା ଚିକିତ୍ସା ମୂଳ କାରଣ ଉପରେ ନିର୍ଭର କରେ। ଅସ୍ୱାଭାବିକ ଗର୍ଭାଶୟ ରକ୍ତସ୍ରାବ ସନ୍ତାନ ପ୍ରସବ ବୟସର ପ୍ରାୟ ୨୦% ମହିଳାଙ୍କୁ ପ୍ରଭାବିତ କରିଥାଏ |
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ହରିହର ସ୍ୱାଇଁ
ହରିହର ସ୍ୱାଇଁ (୧୧ ନଭେମ୍ବର ୧୯୩୯ - ୧୩ ଅକ୍ଟୋବର ୨୦୧୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ୨ ଥର ଓ ଲୋକ ସଭାର ସାଂସଦ ଭାବରେ ଥରେ କାର୍ଯ୍ୟ କରିଥିଲେ । ୧୯୭୭ ଓ ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଆସିକା ବିଧାନ ସଭା ନିର୍ବାଚନ ମଣ୍ଡଳୀ ଓ କବିସୂର୍ଯ୍ୟ ନଗର ବିଧାନ ସଭା ନିର୍ବାଚନ ମଣ୍ଡଳୀ ରୁ ଯଥାକ୍ରମେ ୭ମ ଓ ୧୧ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ । ୨୦୦୪ ଭାରତୀୟ ସାଧାରଣ ନିର୍ବାଚନରେ ସେ ଆସିକା ଲୋକ ସଭା ନିର୍ବାଚନ ମଣ୍ଡଳୀରୁ ୧୪ଶ ଲୋକ ସଭାକୁ ନିର୍ବାଚିତ ହୋଇଥିଲେ ।
ଜନ୍ମ ପରିବାର ଓ ଶିକ୍ଷା
ହରିହର ୧୯୩୯ ମସିହାର ନଭେମ୍ବର ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦଣ୍ଡପାଣି ସ୍ୱାଇଁ ଓ ପତ୍ନୀଙ୍କ ନାମ କନକ ମଞ୍ଜରୀ ସ୍ୱାଇଁ ।
ରାଜନୈତିକ ଜୀବନ
ହରିହର ଓଡ଼ିଶା ରାଜନୀତିରେ ବିଜୁ ଜନତା ଦଳର ରାଜନେତା ଭାବରେ କାର୍ଯ୍ୟ କରୁଥିଲେ ଏବଂ ପୂର୍ବରୁ ଜନତା ପାର୍ଟି ଓ ଭାରତୀୟ ଜାତୀୟ କଂଗ୍ରେସରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର ଏବଂ ଭାରତୀୟ ସଂସଦର ତଳ ସଦନ ଲୋକ ସଭାରେ ଜଣେ ସାଂସଦ ଭାବରେ ଥରେ କାର୍ଯ୍ୟ କରିଥିଲେ ।
ମୃତ୍ୟୁ
ହରିହର ୨୦୧୨ ମସିହାର ଅକ୍ଟୋବର ୧୩ ତାରିଖରେ ୭୨ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଆଧାର
ଶ୍ରେଣୀ:୧୯୩୯ ଜନ୍ମ ଶ୍ରେଣୀ:୨୦୧୨ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୪ଶ ଲୋକ ସଭା ସଭ୍ୟ
ଷ୍ଟୀଭ ଇରୱିନ
ଷ୍ଟିଫେନ ରବର୍ଟ ଇରୱିନ (୨୨ ଫେବୃଆରୀ ୧୯୬୨-୪ ସେପ୍ଟେମ୍ବର ୨୦୦୬), ଜଣେ ଅଷ୍ଟ୍ରେଲୀୟ ଚିଡିଆଘର ସଂଚାଳକ ତଥା ଟେଲିଭିଜନରେ କାର୍ଯ୍ୟକରୁଥିବା ବ୍ୟକ୍ତିତ୍ୱ ଭାବେ ଜଣାଶୁଣା । ଏହାଛଡା ସେ ଷ୍ଟୀଭ ଇରୱିନ ବା ଦ କ୍ରୋକଡାଇଲ ହଣ୍ଟର ନାମରେ ମଧ୍ୟ ପରିଚିତ । ଅନ୍ତରାଷ୍ଟ୍ରୀୟ ସ୍ତରରେ ବନ୍ୟଜୀବଙ୍କ ଉପରେ ନିର୍ମିତ ଏକ ଟେଲି ବୃତ୍ତଚିତ୍ର "ଦ କ୍ରୋକଡାଇଲ ହଣ୍ଟର"ରେ (୧୯୯୬-୨୦୦୭)  ତାଙ୍କରି ଆକର୍ଷଣୀୟ କାରନାମା ଯୋଗୁଁ ସେ ପ୍ରସିଦ୍ଧି ହାସଲ କରିଥିଲେ । ଏହି ଟେଲି ବୃତ୍ତଚିତ୍ରରେ ସେ ନିଜ ପତ୍ନୀ ଟେରୀଙ୍କ ସହ କାର୍ଯ୍ୟ କରିଥିଲେ । ସେ ଏବଂ ତାଙ୍କ ପତ୍ନୀ ଟେରୀଙ୍କ ଜୋଡି ସେତେବେଳେ ଅନେକ ଲୋକ ପ୍ରିୟ ବିଦେଶୀ ଟେଲି ଶୃଙ୍ଖଳା ଯଥା; କ୍ରୋକ ଫାଇଲସ (୧୯୯୯-୨୦୦୧), ଦ କ୍ରୋକୋଡାଇଲ ହଣ୍ତର ଡାଏରିଜ (୨୦୦୨-୨୦୦୬), ଓ ନିୟୁ ବ୍ରୀଡ ବେଟସ(2005)ରେ ମିଳିତ ଭାବେ କାର୍ଯ୍ୟ କରିଛନ୍ତି । ବ୍ରିସବେନର ରାଜଧାନୀ କୁଇନସଲ୍ୟାଣ୍ଡର ଉତ୍ତରରେ ପ୍ରାୟ ୨୬୦୦୦୦ ଫୁଟ ଉଚ୍ଚରେ ବୀରବାହରେ ଅବସ୍ଥିତ ଚିଡିଆଘରର ସଂଚାଳକ ଭାବେ କାର୍ଯ୍ୟ କରିଛନ୍ତି ।
ମାତ୍ର ୪୪ ବର୍ଷ ବୟସରେ ସମୁଦ୍ର ପାଣି ଭିତରେ ଏକ ବୃତ୍ତ ଚିତ୍ରର ନିର୍ମଣ କରିବା ସମୟରେ ଷ୍ଟିଗ୍ରେ ବାର୍ବ ନାମକ ଏକ ବୃହଦକାୟ ମାଛର ଆକ୍ରମଣରେ ସେ ହୃତପିଣ୍ଡ ଆଘାତ ଜନିତ ମୃତ୍ୟୁବରଣ କରିଥିଲେ ।
ବ୍ୟକ୍ତିଗତ ଜୀବନ
୧୯୯୨ ମସିହାରେ ଷ୍ଟୀଭଙ୍କ ବିବାହ ଆମେରିକା ନିବାସୀ ଟେରୀ ରେନସଙ୍କ ସହ ହୋଇଥିଲା । ୧୯୯୧ ମସିହାରେ ଟେରୀ ଯେତେବେଳେ ଅଷ୍ଟ୍ରେଲିଆ ବୁଲିବାକୁ ଆସିଥିଲେ, ସେତେବେଳେ ତାଙ୍କର ଦେଖା ହୁଏ ଷ୍ଟୀଭଙ୍କ ସହ । ଏହି ମିଳାମିଶା ପରବର୍ତ୍ତୀ ସମୟରେ ଉଭୟେ ଉଭୟଙ୍କୁ ଭଲପାଇ ବସିଲେ ଏବଂ ୧୯୯୨ରେ ସେମାନଙ୍କର ବିବାହ ହେଲା । ଉଭୟେ ପଶୁପ୍ରେମୀ ଥିଲେ ।
ଅଷ୍ଟ୍ରେଲିଆର ଗ୍ରେଟ ବାରିଅର ରିଫରେଏକ ଅନ୍ତର୍ଜଳୀୟ ଡକୁମେଣ୍ଟାରୀ 'ସମୁଦ୍ରର ଘାତକଶ୍ରେଷ୍ଠ' (Ocean's Deadliest) ପ୍ରସ୍ତୁତ କରିବାବେଳେ ଏକ ବିଶାଳକାୟ ସ୍ଟ୍ରିଙ୍ଗରେ (stingray) ମାଛର କଣ୍ଟାଯୁକ୍ତ ଲାଞ୍ଜ ତାଙ୍କ ଛାତିରେ ପଶିଯିବାରୁ ମୃତ୍ୟୁ ହୋଇଗଲା । ସ୍ୱାମୀଙ୍କ ମୃତ୍ୟୁ ପରେ ମଧ୍ୟ ତାଙ୍କ ପତ୍ନୀ ଟେରି ଇଉ‌ୱିନ ଅଷ୍ଟ୍ରେଲିଆ ଚିଡ଼ିଆଖାନାର ପରିଚାଳନା ଚାଲୁରଖିଲେ ଓ ଦୁଇଟି ଛୁଆଙ୍କ ଲାଳନପାଳନ କରିବାକୁ ଲାଗିଲେ ।
ସମ୍ମାନ
୧୯୯୭ ମସିହାରେ ନିଜ ପିତାଙ୍କ ସହ କୁଇନ୍ସଲ୍ୟାଣ୍ଡର ତଟବର୍ତ୍ତୀ ଇଲାକାରେ ମାଛ ଶୀକାର କରୁଥିବା ବେଳେ ସେ ଏକ ନୂତନ ପ୍ରଜାତିର କଇଁଛର ଆବିଷ୍କାର କରିଥିଲେ । ପରବର୍ତ୍ତୀ ସମୟରେ ଏହାର ନମକ ରଣ ବେଳେ ତାଙ୍କରି ସମ୍ମାନରେ ଏହି ପ୍ରଜାତିର କଇଁଛକୁ ଇରୱିନଙ୍କ କଇଁଛ ବୋଲି ନାମିତ କରାଯାଇଛି । ଆଉଏକ ଅଷ୍ଟ୍ରେଲୀୟ ସ୍ଥଲଚର ପ୍ରାଣୀକୁ ସେ ଆବିଷ୍କାର କରିଥିଲେ ଯାହାକୁ କ୍ରୀକି ଷ୍ଟୀଭଇରୱିନ ନାମରେ ନାମିତ କରି ତାଙ୍କୁ ସମ୍ମାନିତ କରାଯାଇଛି ।
ବିଶ୍ୱ ସଂରକ୍ଷଣ ତଥା ଅଷ୍ଟ୍ରେଲିଆର ପର୍ଯ୍ୟଟନ ବିକାଶ ଦିଗରେ ପ୍ରସଂଶନୀୟ କାର୍ଯ୍ୟଯୋଗୁଁ, ୨୦୦୧ ମସିହାରେ ଅଷ୍ଟ୍ରେଲିଆ ସରକାରଙ୍କ ତାଙ୍କୁ ସେଣ୍ଟେନାରୀ ମେଡାଲରେ ସମ୍ମାନିତ କରିଛନ୍ତି । ୨୦୦୪ ମସିହାରେ ତାଙ୍କୁ Tourism Export of the Year ସମ୍ମାନରେ ମଧ୍ୟ ସମ୍ମାନିତ କରାଯାଇଛି । ୨୦୦୪ରେ Queensland Australian of the Year ସମ୍ମାନରେ ସେ ମଧ୍ୟ ସମ୍ମାନିତ । ଏହାଛଡା University of Queensland's School of Integrative Biologyଦ୍ୱାରା ୧୪ ନଭେମ୍ବର ୨୦୦୭ରେ ତାଙ୍କୁ ମରଣୋତ୍ତର ଭାବେ adjunct professorship ସମ୍ମାନରେ ସମ୍ମାନିତ କରାଯାଇଛି ।
୨୦୦୭ ମସିହାରେ ଭାରତରେ କେରଳର ରାଜ୍ୟ ସରକାର ନେୟାର ବନ୍ୟଜନ୍ତୁ ଅଭୟାରଣ୍ୟକୁ ଷ୍ଟୀଭଙ୍କ ନାମତେ ନାମିତ କରି ତାଙ୍କୁ ସମ୍ମାନିତ କରାଯାଇଛି । ତେବେ ଷ୍ଟୀଭଙ୍କ ପତ୍ନୀ ଟେରୀଙ୍କ ବିନାନୁମତିରେ ଷ୍ଟୀଭଙ୍କ ନାମ ତଥା ଚିତ୍ରକୁ ଏଭଳିଭାବେ ବ୍ୟବହାର କରାଯାଇଥିବାରୁ, ଟେରୀଙ୍କ ଆପତ୍ତିକ୍ରମେ କେରଳ ସରକାର ୨୦୦୯ ମସିହାରେ ଏହି ନାମକରଣ ତଥା ସମ୍ମାନ ପ୍ରକ୍ରୀୟାକୁ ରଦ୍ଦ କରିଦେଇଥିଲେ ।
ତାଙ୍କ ସମ୍ମାନରେ ସି ସେଫର୍ଡ଼ କଞ୍ଜରଭେସନ ସୋସାଇଟିର (Sea Shepherd Conservation Society) ଜାହାଜ 'ମୋର ସ୍ଟିଭ ଇର‌ୱିନ' ( MY Steve Irwin) ନାମିତ ହୋଇଛି ।
ଆଧାର
ଶ୍ରେଣୀ:୧୯୬୨ ଜନ୍ମ ଶ୍ରେଣୀ:୨୦୦୬ ମୃତ୍ୟୁ
ରିଟୋନାଭିର
ରିଟୋନାଭିର, ବିକ୍ରୟ ନାମ ନର୍‌ଭିର, ଏକ ଆଣ୍ଟିରେଟ୍ରୋଭାଇରାଲ ଔଷଧ ଯାହା ଅନ୍ୟ କେତେକ ଔଷଧ ସ‌ହିତ ମିଶେଇ ଏଚଆଇଭି/ଏଡସ ରୋଗରେ ଦିଆଯାଏ । ଏହି ମିଶ୍ରିତ ଚିକିତ୍ସାକୁ ହାଇ ଆକ୍ଟିଭ ଆଣ୍ଟିରେଟ୍ରୋଭାଇରାଲ ଥେରାପି (ଏଚଏଏଆରଟି) ନାମରେ ଜଣାଶୁଣା । ଅଧିକାଂଶ ସମୟରେ ଏହା ସ୍ୱଳ୍ପ ଡୋଜ ସ‌ହିତ ଅନ୍ୟ ପ୍ରୋଟିଏଜ ଇନହିବିଟର ଔଷଧ ମିଶେଇ ଦିଆଯାଏ ।  ଏହା ପାଟିରେ ଦିଆଯାଏ ।
ଅଇ, ବାନ୍ତି, କ୍ଷୁଧାହାନୀ, ତରଳ ଝାଡ଼ା ଓ ହାତ ତ‌ଥା ପାଦ କାଲୁଆ ହେବା ଏହି ଔଷଧର ପାର୍ଶ୍ୱ ପ୍ରତିକ୍ରିୟା ଦେଖାଯାଏ । ସାଙ୍ଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଯକୃତ ସମସ୍ୟା, ଅଗ୍ନାଶୟ ପ୍ରଦାହ, ଆଲର୍ଜି ଓ ଆରିଦମିଆ ଇତ୍ୟାଦି ଉଲ୍ଲେଖ‌ଯୋଗ୍ୟ । ଅନ୍ୟ କେତେକ ଔଷଧ ଯେପରିକି ଆମୋଓଡାରୋନ ଓ ସିମ‌ଭାସ୍ଟାଟିନ ସାଥିରେ ଦେଲେ ଏହାର ସାଙ୍ଘାତିକ ପ୍ରତିକ୍ରିୟା ହୁଏ । ଗର୍ଭାବସ୍ଥାରେ ଅଳ୍ପ ଡିଜ ଦେଲେ ଏହା ନିରାପଦ ହୁଏ । ଏହା ପ୍ରୋଟିଏଜ ଇନହିବିଟର ଶ୍ରେଣୀର ଔଷଧ । କେତେକ ଅନ୍ୟ ପ୍ରୋଟିଏଜ ଇନହିବିଟର ମେଟାବୋଲାଇଜ କରୁଥିବା ଏନ‌ଜାଇମକୁ ଅବରୋଧ କରିବାକୁ ଏହା ଅନେକ ସମୟରେ ଦିଆଯାଏ । ତେଣୁ ଉକ୍ତ ଔଷଧ ସ୍ତର ଏହାଦ୍ୱାରା ବଢ଼ିଯାଏ ।
ରିଟୋନାଭିର ସନ ୧୯୯୬ରେ ପ୍ରଥମେ ବ୍ୟବ‌ହାର କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । କ୍ୟାପସୁଲ ଓ ବଟିକାର କାର୍ଯ୍ୟକ୍ଷମତା ସମାନ ନୁହେଁ । ପୃଥିବୀରେ ଏହାର ହୋଲସେଲ ମୂଲ୍ୟ ଦୈନିକ ୦.୦୭ରୁ ୨.୨୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ଦୈନିକ ପ୍ରାୟ ୯.୨୦ରୁ ୫୫ ଡଲାର ।
ଆଧାର
ଶ୍ରେଣୀ:ଔଷଧ
ପ୍ରେମ ଅଢ଼େଇ ଅକ୍ଷର
ପ୍ରେମ ଅଢ଼େଇ ଅକ୍ଷର, ୨୦୧୦ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନାରାୟଣ ଚନ୍ଦ୍ର ନାୟକ । ସୁନୀତା ନରେନ୍ଦ୍ର ସିଂ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସୁଧାକର ବସନ୍ତ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ଏବଂ ରିୟା ଦେ ।  ରିୟା ଦେ ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସୁଭାଶିଷ ଶର୍ମା, ପ୍ରିୟା ମହାପାତ୍ର, ମିହିର ଦାସ, ପିଣ୍ଟୁ ନନ୍ଦ, ନମ୍ରତା ଦାସ, ବିଜୟ ମହାନ୍ତି, ହରିହର ମହାପାତ୍ର, ସରୋଜ ଦାସ, ସମରେଶ ରାଉତରାୟ, ପ୍ରତିଭା ସାହୁ, ହାଡ଼ୁ, ଦେବୁ ବ୍ରହ୍ମା, ଗୌରା ଆଚାର୍ଯ୍ୟ, ସନ୍ତୋଷ ଭୂୟାଁ, ଜେଲୁ, ଗଣେଶ ମହାପାତ୍ର, ଶ୍ରୀଲା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଉତ୍ତମ ମହାନ୍ତି, ଅନିସା, ସଙ୍ଗମ ବିଶ୍ୱାଳ, ସୁଶାନ୍ତ ମଣି, ନାରାୟଣ ନାୟକ, ହିମାଂଶୁ ପରିଜା, ଅଶୋକ ପତି, ରଜନୀ ରଞ୍ଜନ, ଅବତାର ସିଂହ, ସୁନୀତା ନରେନ୍ଦ୍ର ସିଂ ଆଦି ଅତିଥି କଳାକାର ଭାବରେ ଏହି କଥାଚିତ୍ରଟିରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ବସନ୍ତରାଜ ସାମଲ, ଅରୁଣ ମନ୍ତ୍ରୀ, ନିର୍ମଳ ନାୟକ, ସୁବ୍ରତ ସ୍ୱାଇଁ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ମହ‌ମଦ ଅଜିଜ୍, ବାବୁଶାନ୍, ଇରା ମହାନ୍ତି, ଉଦିତ ନାରାୟଣ, ଟି. ସୌରୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୨୦୧୦ର ଓଡ଼ିଆ କଥାଚିତ୍ର
ଝାରସୁଗୁଡା ରେଳ ଷ୍ଟେସନ
ଝାରସୁଗୁଡ଼ା ରେଳ ଷ୍ଟେସନ ଭାରତର ଓଡ଼ିଶାସ୍ଥିତ ଝାରସୁଗୁଡ଼ା ଜିଲ୍ଲାରେ ଥିବା ଏକ ପ୍ରମୁଖ ରେଳଷ୍ଟେସନ । ଏହା ଓଡ଼ିଶାର ସର୍ବପୁରାତନ ରେଳ ଜଙ୍କସନ ମଧ୍ୟରେ ଅନ୍ୟତମ । ଏହା ଓଡ଼ିଶାର ଉତ୍ତର-ପଶ୍ଚିମ ଭାଗରେ ଥିବା ଝାରସୁଗୁଡ଼ା ଜିଲ୍ଲାର ସଦର ମହକୁମାଠାରେ ଅବସ୍ଥିତ ।
ଇତିହାସ
୧୮୯୧ ମସିହାରେ ତତ୍କାଳୀନ ବେଙ୍ଗଲ ନାଗପୁର ରେଳବାଇଦ୍ୱାରା ନାଗପୁର ଅସାନସୋଲ ମୁଖ୍ୟ ରେଳପଥ ନିର୍ମାଣ ହେଲା ପରେ ଝାରସୁଗୁଡ଼ାଠାରେ ଏହି ଷ୍ଟେସନ ଖୋଲିଥିଲା । ପୁଣି ୧୯୦୦ ମସିହାରେ ହାଉଡ଼ା-ନାଗପୁର-ମୁମ୍ବାଇ ଲାଇନ ଏହି ଷ୍ଟେସନ ଦେଇ ଗଲା ପରେ ଏହା ଏକ ଜଙ୍କସନର ମାନ୍ୟତା ପାଇଲା । ଅଧୁନା ଏହି ଷ୍ଟେସନ ଦେଇ କୋରାପୁଟ-ଯାଜପୁର, ଟିଟିଲାଗଡ଼-ଝାରସୁଗୁଡ଼ା, ରାଉରକେଲା-କିରିବୁରୁ ରେଳପଥ ମଧ୍ୟ ଯାଇଛି । ୧୯୬୯ରୁ ଏହି ଷ୍ଟେସନର ଲାଇନରେ ବିଦ୍ୟୁତିକରଣ ହେଇଥିଲା ।
ଭୌଗୋଳିକ ସ୍ଥିତି
ଇବ ନଦୀର ଉପତ୍ୟକାରେ ଥିବା ଏହି ଷ୍ଟେସନର ନିକଟବର୍ତୀ ଅଞ୍ଚଳରେ ମହାନଦୀ କୋଇଲା ଖଣି ସମେତ ସହିତ ବହୁ ସଂଖ୍ୟାରେ କଳକାରଖାନାମାନେ ହେଇ ଏହା ଏକ ଶିଳ୍ପ ବହୁଳ ଅଞ୍ଚଳରେ ପରିଣତ ହୋଇଛି । ଏହି ଷ୍ଟେସନ ଦେଇ ଦେଇ ୫୨ଟି (କେତେକ ସାପ୍ତାହିକୀ ଓ ଦ୍ୱି-ସାପ୍ତାହିକୀ ମିଶି) ଟ୍ରେନ ଯାତାୟତ କରିଥାଏ ।
ଆଧାର
ଶ୍ରେଣୀ:ଓଡ଼ିଶା ଶ୍ରେଣୀ:ରେଳ ଷ୍ଟେସନ
ଫ୍ଲେରୋଭିଅମ
ହେଉଛି ଏକ ତେଜସ୍କ୍ରିୟ ରାସାୟନିକ ମୌଳିକ ଯାହାର ପ୍ରତୀକ Fl ଓ ପରମାଣୁ କ୍ରମାଙ୍କ ୧୧୪ ।
ବାହାର ଲିଙ୍କ
ଶ୍ରେଣୀ:ରସାୟନ ବିଜ୍ଞାନ ଶ୍ରେଣୀ:ମୌଳିକ
ଅଣ୍ଟି ଛୁରୀ ତଣ୍ଟି କାଟେ
ଅଣ୍ଟି ଛୁରୀ ତଣ୍ଟି କାଟେ, ୧୯୯୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବାସୁଦେବ ତ୍ରିପାଠୀ । ବସନ୍ତ ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।
ବିଜୟ ମହାନ୍ତି, ଅନୀତା ଦାସ, ସ୍ନିଗ୍ଧା ମହାନ୍ତି, ହର ପଟ୍ଟନାୟକ, ଜୟୀରାମ ସାମଲ, ଦୁଃଖିରାମ ସାମଲ, ବାଙ୍କୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ବାହାର ଆଧାର
ଶ୍ରେଣୀ:୧୯୯୨ର ଓଡ଼ିଆ କଥାଚିତ୍ର
ମୁସେଓ ସୋମାୟା
ମୁସେଓ ସୋମାୟା  ମେକ୍ସିକୋ ସହରରେ ଥିବା ଏକ ବ୍ୟକ୍ତିଗତ ସଂଗ୍ରହାଳୟ । ଏହା ଏକ ଅଣଲାଭକାରୀ ସାଂସ୍କୃତିକ ଅନୁଷ୍ଠାନ ଓ ମେକ୍ସିକୋ ସହରରେ ଏହାର ଦୁଇଟି ସଂଗ୍ରହାଳୟ ରହିଛି - ପ୍ଲାଜା କାରସୋ ଏବଂ ପ୍ଲାଜା ଲରେଟୋ । ଏଥିରେ ୩୦ ଶତାବ୍ଦୀର ୬୬,୦୦୦ରୁ ଅଧିକ ଚିତ୍ର କାମ ରହିଛି । ଏଥି ମଧ୍ୟରେ  ପୂର୍ବ-ହିସପାନିକ ମେସୋଆମେରିକା, ୧୯ଶ-୨୦ଶ ଶତକର  ମେକ୍ସିକୀୟ ଚିତ୍ର ଏବଂ ଅନେକ ଇଉରୋପୀୟ ଆଧୁନିକ ଚିତ୍ରକଳାର ପୁରାତନ ବିଖ୍ୟାତ ଚିତ୍ରକରଗଣ  ଯଥା  ଅଗଷ୍ଟେ ରୋଡିନ, ସାଲଭାଡର ଡାଲି,  ବାର୍ଟୋଲୋମ ଏଷ୍ଟେବାନ ମୁରିଲୋ ଏବଂ  ଟିଣ୍ଟୋରେଟୋଙ୍କ ଚିତ୍ରକଳା ପ୍ରଦର୍ଶିତ । ଏହା ଏହି ଧରଣର ସଂଗ୍ରହାଳୟ ଭିତରୁ ଶ୍ରେଷ୍ଠ ଭାବେ ବିବେଚିତ । ସଂଗ୍ରହାଳୟଟି ୧୯୯୯ରେ ପରଲୋକଗାମୀ ସୌମାୟା ଡୋମିଟଙ୍କ ନାମାନୁସାରେ ନାମିତ । ଡୋମିଟ ସଂଗ୍ରହାଳୟର ପ୍ରତିଷ୍ଠାତା କାର୍ଲୋସ ସ୍ଲିମଙ୍କ ଧର୍ମପତ୍ନୀ । ପ୍ଲାଜାକାରସୋର  ପ୍ରତିଷ୍ଠା ବର୍ଷ ୨୦୧୧ ମସିହାରେ ସଂଗ୍ରହାଳୟଟିରେ  ୮୩୩,୧୯୬ ଜଣ ପରିଦର୍ଶକ ଯୋଗଦେଇଥିଲେ । ୨୦୧୨ ମସିହାରେ ୧ ମିଲିଅନ ଓ ୨୦୧୩   ମସିହାରେ ମଧ୍ୟ ସମାନ ସଂଖ୍ୟକ ଦର୍ଶକ ଯୋଗଦେଇଥିଲେ । ଏହା ମେକ୍ସିକୋର ସର୍ବାଧିକ ପରିଦର୍ଶକ ଆସୁଥିବା ଚିତ୍ରକଳା ସଂଗ୍ରହାଳୟ ଏବଂ ବିଶ୍ୱର ସର୍ବାଧିକ ପରିଦର୍ଶକ ଆସୁଥିବା ସଂଗ୍ରହାଳୟମାନଙ୍କ  ମଧ୍ୟରେ ୫୬ତମ ସ୍ଥାନରେ ରହିଛି ।
ଅଧିକ ପଠନ
ଶ୍ରେଣୀ:ସଂଗ୍ରହାଳୟ
ସେଫାକ୍ଲୋର
ସେଫାକ୍ଲୋର, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ସେକ୍ଲୋର, ହେଉଛି ଏକ ଆଣ୍ଟିବାୟୋଟିକ୍ ଯାହା ନିମୋନିଆ, ମଧ୍ୟକର୍ଣ୍ଣ ସଂକ୍ରମଣ, ଷ୍ଟ୍ରେପ୍ ଗଳା, ସେଲୁଲାଇଟିସ୍ ଏବଂ ମୂତ୍ରନଳୀ ସଂକ୍ରମଣ ଭଳି ଜୀବାଣୁ ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ । ଏହାକୁ ଖାଦ୍ୟ ସହିତ ପାଟିରେ ନିଆଯାଏ । ଏହା ଏକ ମାସର ଛୋଟ ପିଲାମାନଙ୍କଠାରେ ମଧ୍ୟବ୍ୟବହୃତ ହୋଇପାରେ ।
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରାସ, ତରଳ ଝାଡ଼ା, ଯୋନୀପଥ ପ୍ରଦାହ, ଅଇ, ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଉଦ୍‌ବେଗ, କମ୍ ଲୋହିତ ରକ୍ତ କଣିକା, ଗଣ୍ଠି ଯନ୍ତ୍ରଣା, ଆଲର୍ଜି ପ୍ରତିକ୍ରିୟା, ଜଣ୍ଡିସ୍ ଏବଂ ଗ୍ରନ୍ଥି ଫୁଲା ହୋଇପାରେ । ଗର୍ଭାବସ୍ଥାରେ କ୍ଷତି ଘଟାଇବା ଜଣା ନାହିଁ ଏବଂ ସ୍ତନ୍ୟପାନ କରାଇବା ସମୟରେ ଏହା ବ୍ୟବହାର କରାଯାଇପାରେ । ଏହା ଏକ ଦ୍ୱିତୀୟ ପିଢ଼ୀର ସେଫାଲୋସ୍ପୋରିନ୍ ।
୧୯୭୫ ମସିହାରେ ସେଫାକ୍ଲୋର ପେଟେଣ୍ଟ ହୋଇଥିଲା ଏବଂ ୧୯୭୯ରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା। ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏକ ଶୃଙ୍ଖଳାର ମୂଲ୍ୟ ସାଧାରଣତଃ ୧୦ ପାଊଣ୍ଡରୁ କମ୍ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୨ ଡଲାର୍ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ପରିବା
ପରିବାକୁ ଗଛର ସେହି ଭାଗକୁ କୁହାଯାଏ ଯାହାକୁ ନିଆଁରେ ରନ୍ଧାହୋଇ ଖାଦ୍ୟ ରୂପେ ଗ୍ରହଣ କରାଯାଏ । ବୀଜ ଏବଂ ମିଠା ଫଳକୁ ପ୍ରାୟତଃ ପରିବା କୁହାଯାଏ ନାହିଁ। ଖିଆ ଯାଉଥିବା ପତ୍ର, ତଳି, ମୂଳ ଇତ୍ୟାଦିକୁ ପ୍ରାୟତଃ ପରିବା କୁହାଯାଏ । ସାଂସ୍କୃତିକ ଦୃଷ୍ଟିରେ "ପରିବା"ର ପରିଭାଷା ସ୍ଥାନୀୟ ପ୍ରଥା ଅନୁସାରେ ଅଲଗା ଅଲଗା ହୋଇଥାଏ । ଉଦାହରଣ ସ୍ୱରୂପ: ବହୁତ ଲୋକ ଛତୁକୁ ପରିବା ବୋଲି ମାନିଥାନ୍ତି, କିନ୍ତୁ ଜୀବ ବିଜ୍ଞାନ ଦୃଷ୍ଟିରୁ ଏହାକୁ "ପତ୍ର" ଭାବେ ଗ୍ରହଣ କରାଯାଏ ନାହିଁ ଏବଂ ଅନ୍ୟ ଲୋକମାନଙ୍କ ଅନୁସାରେ ଏହା ପରିବା ନୁହେଁ; ଏହା ଏକ ଅନ୍ୟ ଖାଦ୍ୟ ଶ୍ରେଣୀ ଯୁକ୍ତ ଅଟେ ।
କିଛି ପରିବାକୁ କଞ୍ଚା ଖିଆ ଯାଇପାରେ, ଅନ୍ୟ ପରିବାକୁ କେବଳ ରାନ୍ଧିକରି ଖିଆ ଯାଇପାରେ । ସାଧାରଣତଃ ପରିବାକୁ ଲୁଣ ସହିତ ରନ୍ଧାଯାଏ , କିନ୍ତୁ କିଛି ପରିବାକୁ ଚିନି ସହିତ ରାନ୍ଧି ତା'ର ମିଠା ହାଲୁଆ ତିଆରି କରାଯାଏ (ଯେପରି: ଗାଜର) ।
ଶବ୍ଦର ମୂଳ ଅର୍ଥ
"ପରିବା"ର ଅର୍ଥ "ଭୋଜନ ପାଇଁ ବିକଶିତ କରାଯାଉଥିବା ଗଛ" ଅଟେ ଯାହା, ୧୮ବିଂଶ ଶତାବ୍ଦୀ ପର୍ଯ୍ୟନ୍ତ ସ୍ଥାପିତ ନଥିଲା । ୧୭୬୭ ମସିହାରେ, ବିଶେଷ ରୂପେ "ଭୋଜନ" ଏକ ଖାଦ୍ୟ ଜଡ଼ିବୁଟି କିମ୍ବା ଜଡ଼ ପାଇଁ ବିକଶିତ କରାଯାଇଥିବା ଗଛର ଅର୍ଥ ଥିଲା । ୧୯୫୫ ମସିହାରେ ଲଘୁ, ସ୍ଲେଙ୍ଗ ଶବ୍ଦ "ବେଜୀ"ର୍ ପ୍ରଥମ ଉପଯୋଗ ଦେଖାଯାଇଥିଲା ।
ଏକ ବିଶେଷଣ ରୂପେ, ପରିବା ଶବ୍ଦର ପ୍ରୟୋଗ ବୈଜ୍ଞାନିକ ଏବଂ ବୈଷୟିକ ସନ୍ଦର୍ଭରେ ଅଲଗା ଏବଂ ବହୁ ବ୍ୟାପକ ଅର୍ଥ ସହିତ କରାଯାଏ, ଯାହାର ଅର୍ଥ ହେଉଛି: "ଗଛରୁ ସମ୍ବନ୍ଧିତ" ସାମାନ୍ୟ ରୂପେ ଖାଦ୍ୟ ପଦାର୍ଥ କିମ୍ବା "ପରିବା ପଦାର୍ଥ", "ପରିବା ରାଜ୍ୟ", "ପରିବା ମୂଳ" ଇତ୍ୟାଦି ।
ହିନ୍ଦୀ ଭାଷାରେ "ସବ୍ଜ" ଶବ୍ଦର ଅର୍ଥ ଆଧୁନିକ ଫରାସୀରେ "ସବୁଜ" ତଥା କେବେ କେବେ "କଳା" ହୋଇଥାଏ । ଫରାସୀରେ (ହିନ୍ଦୀ: ସବ୍ଜୀ) "ପରିବା" କେବଳ ବାସ୍ତବରେ ସବୁଜ ରଙ୍ଗ ପତ୍ର - ପରିବାକୁ କୁହାଯାଏ, କିନ୍ତୁ ହିନ୍ଦୀ, ଉର୍ଦ୍ଦୁ, ପଞ୍ଜାବୀ, କାଶ୍ମୀରୀ ଓ ଉତ୍ତର ଭାରତୀୟ ଉପ-ମହାଦ୍ବୀପର ଅନ୍ୟ ଭାଷାରେ "ପରିବା" ଶ୍ରେଣୀରେ ବିଭିନ୍ନ ରଙ୍ଗର ପରିବା ସାମିଲ ରହିଛି । ସଂସ୍କୃତ ଓ ଫରାସୀ (ହିନ୍ଦୀ-ଇରାଣୀ ଭାଷା ପରିବାର) ଅନ୍ତର୍ଗତ ହୋଇଥିବା କାରଣରୁ ହଜାର ସଜାତୀୟ ଶବ୍ଦ ରଖିଥାନ୍ତି ଏବଂ ସବ୍ଜ ମଧ୍ୟ ଏମାନଙ୍କ ମଧ୍ୟରୁ ଗୋଟିଏ ଅଟେ । ସଂସ୍କୃତରେ ଏହି ଶବ୍ଦର ଅର୍ଥ "ଶସ୍ୟ" ଅଟେ, ଯାହାର ମୂଳ ଅର୍ଥ (ଖାଦ୍ୟ ରୂପେ ବ୍ୟବହାର କରା ଯାଉଥିବା ଦାନା କିମ୍ବା ଫଳ) ଅଟେ ।
ପ୍ରମୁଖ ଉତ୍ପାଦକ ଦେଶ
୨୦୧୦ ମସିହାରେ ବିଶ୍ୱରେ ପରିବାର ସବୁଠାରୁ ବଡ଼ ଉତ୍ପାଦକ ଚୀନ ଥିଲା ଏବଂ ଏହାପରେ ଭାରତ ହେଲା ।
"ପରିବା"ର ସଠିକ ପରିଭାଷା ଭିନ୍ନ ହୋଇପାରେ କାରଣ ସମଗ୍ର ଦୁନିଆରେ ଭୋଜନରୂପେ ଉପଯୁକ୍ତ ଏକ ଗଛର ବହୁ ଅଂଶ ଯଥା: ମୂଳ, କାଣ୍ଡ, ପତ୍ର, ଫୁଲ, ଫଳ ଏବଂ ବୀଜ ରହିଛି । ସବୁଠାରୁ ବ୍ୟାପକ ପରିଭାଷା "ଗଛର ଉତ୍ପତ୍ତି"ର ଅର୍ଥ ବିଶେଷଣ ପାଇଁ ଶବ୍ଦର ଉପଯୋଗ ରହିଛି । ବିଶେଷ ରୂପେ, "ଏକ ପରିବାକୁ କୌଣସି ମଧ୍ୟ ଗଛ, ଯାହାର କିଛି ଅଂଶ ଭୋଜନ ପାଇଁ ଉପଯୋଗ କରାଯାଏ" ରୂପେ ପରିଭାଷିତ କରାଯାଇ ପାରେ ।
ମସ୍ତାନି
ମସ୍ତାନି ଥିଲେ ମରାଠ ପେଶୱା ବାଜିରାଓଙ୍କ ଦ୍ୱିତୀୟ ପତ୍ନୀ । ସେ ଖୁବ ସୁନ୍ଦର ଓ ସାହସୀ ମହିଳା ଥିଲେ । କଳା,ସାହିତ୍ୟ, ଓ ଯୁଧ୍ୟ ବିଦ୍ୟାରେ ସେ ଥିଲେ ନିପୁଣ । ବାଜିରାଓଙ୍କ ପ୍ରତି ଥିଲା ତାଙ୍କର ଗଭୀର ପ୍ରେମ କିନ୍ତୁ ସେ ସର୍ବଦା ବାଜିରାଓଙ୍କ ମା ଓ ଭାଇଙ୍କଦ୍ୱାରା ଉପେକ୍ଷିତ ହେଉଥିଲେ ।
କର୍ମ କ୍ଷେତ୍ରରେ ମହିଳାମାନଙ୍କୁ ଯୌନ ନିର୍ଯାତନା
ସମ୍ପ୍ରତି କର୍ମ କ୍ଷେତ୍ରରେ ମହିଳାମାନଙ୍କ ପ୍ରବେଶ ପୁରୁଷମାନଙ୍କଠାରୁ ଅଧିକ ହେବାର ପରିଲକ୍ଷିତ ହେଉଛି । ସରକାରୀ ସେକ୍ଟର ଅପେକ୍ଷା ବେସରକାରୀ ସଂସ୍ଥାମାନଙ୍କରେ ଅଧିକ ମହିଳା ଚାକିରି କରୁଛନ୍ତି । କାରଣ ବେସରକାରୀ ସଂସ୍ଥାରେ ଚାକିରି ପାଇବା ସହଜ ଏବଂ ଅଧିକ ପାରିଶ୍ରମିକ ମଧ୍ୟ ମିଳିଥାଏ । କେତେକ କ୍ଷେତ୍ରରେ ଦେଖାଯାଏ, ମହିଳାମାନେ କର୍ମ କ୍ଷେତ୍ରରେ ଯୌନ ନିର୍ଯାତନାର ଶିକାର ହେଉଛନ୍ତି। ଉପରିସ୍ଥ ଅଫିସରଙ୍କ ଯୌନ ଲାଳସା ଚରିତାର୍ଥ ପାଇଁ ସିଧାସଳଖ ଅନୁେରାଧ, ଦ୍ୱିଅର୍ଥବୋଧକ ଇଙ୍ଗିତ, ନଗ୍ନଚିତ୍ର ପ୍ରଦଶର୍ନ ବା ଅନ୍ୟକୗଣସି ଅସ୍ୱାଗତଯୋଗ୍ୟ ବ୍ୟବହାରକୁ ଯୌନ ଉତ୍ପୀଡ଼ନ କୁହାଯାଏ । ଅାଗରୁ ଖୁବ୍‌ କମ୍‌ ସଂଖ୍ୟକ ମହିଳା ଚାକିରି କରୁଥିଲେ । ତେଣୁ ସେତେବେଳେ ଏହି ମାମଲା କମ ହେଉଥିଲା ଏବଂ ଲୋକେଲାଚନକୁ ଅାସୁ ନଥିଲା । ଏବେ ଯେହେତୁ ଅଧିକ ସଂଖ୍ୟକ ମହିଳା କାମ କରୁଛନ୍ତି, ଯୌନ  ନିର୍ଯ୍ୟାତନା ଅଧିକ ଘଟୁଛି । ଏଥିପାଇଁ କଡ଼ା ଅାଇନ ଲାଗୁ ହୋଇଥିବାରୁ ନିର୍ଯ୍ୟାତନା  ସମ୍ପର୍କରେ ମୁହଁ ଖୋଲିବାକୁ ପୀଡ଼ିତାମାନେ ସାହସ କରୁଛନ୍ତି । ଏହା ନିଶ୍ଚିତ ଭାବେର ଶୁଭ ଲକ୍ଷଣ ।
୨୦୧୨ ମସିହା ଡିସେମ୍ବର ମାସ ୧୬ ତାରିଖ ରାତିରେ ଦିଲ୍ଲୀର ଏକ ଚଳନ୍ତା ବସ୍‌ରେ ପୁରୁଷ ବନ୍ଧୁ ସମ୍ମୁଖରେ ଜଣେ ନାବାଳିକାକୁ ଗଣଧଷର୍ଣ କରାଯିବା ପରେ ଅତି ନିର୍ଦ୍ଦୟ ଭାବେ ତାର ଯୌନାଙ୍ଗକୁ ଆଘାତ କରି ଅନ୍ତବୁଜୁଳା କାଢ଼ି ଦିଅାଯାଇଥିଲା । ତା’ ପରେ ତାକୁ ସେହି ଚଳନ୍ତା ବସ୍‌ରୁ ଫିଙ୍ଗି ଦିଅାଗଲା । ଚିକିତ୍ସିତ ହେଉଥିବା ବେଳେ ତାର ମୃତ୍ୟୁ ହୋଇଇଗଲା । ଏହି ଘଟଣାକୁ ‘ନିଭର୍ୟା’ ନାମରେ ନାମିତ କରାଗଲା ଏବଂ ବିଶ୍ୱବ୍ୟାପୀ ଏହି ଘଟଣା ଚହଳ ସୃଷ୍ଟି କରିଥିଲା । ପୀଡ଼ିତାଙ୍କୁ ନ୍ୟାୟ ପାଇଁ ବହୁ ମହିଳା ସଂଗଠନ, ଛାତ୍ରୀ, ଗୃହିଣୀ ସ୍ୱର ଉଠାଇଲେ । ଅବଶ୍ୟ ଶେଷରେ ଅଭିଯୁକ୍ତମାନଙ୍କୁ ପ୍ରାଣଦଣ୍ଡ ହୋଇଥିଲା । ଏହି ଘଟଣା ପରେ ମହିଳାମାନେ ନିଜର ସୁରକ୍ଷା ପାଇଁ ମୁହଁ ଖୋଲିବାକୁ ସାହସ କଲେ । ଉଚ୍ଚତମ ନ୍ୟାୟାଳୟ ବିଶାଖା ଏବଂ ଅନ୍ୟମାନେ ବନାମ ରାଜସ୍ଥାନ ସରକାର ଜନହିତ ମାମଲାରେ ମହିଳାମାନଙ୍କ ସୁରକ୍ଷା ପାଇଁ ‘ବିଶାଖା ଗାଇଡଲାଇନ୍‌’ ନାମରେ ଏକ ନିର୍ଦ୍ଦେଶାବଳୀ ପ୍ରଣୟନ କଲେ । ଏହି ନିର୍ଦ୍ଦେଶାବଳୀ ଅନୁଯାୟୀ ପ୍ରତି ସରକାରୀ କିମ୍ବା ବେସରକାରୀ କର୍ମ ସଂସ୍ଥାରେ ଏକ କମିଟି ଗଠନ କରାଯିବ ଯାହାର ମୁଖ୍ୟ ରହିବେ ଜଣେ ମହିଳା । ନିର୍ଯ୍ୟାତନା ଶିକାର ହୋଇଥିବା ମହିଳା ଅନ୍ୟମାନଙ୍କ ସମ୍ମୁଖରେ କହିପାରୁ ନଥିବା କଥା ମହିଳା ସଦସ୍ୟଙ୍କୁ ବିନା ଦ୍ୱିଧାରେ କହିପାରିବେ । ସଂପୃକ୍ତ ଅଧିକାରୀଜଣକ କମିଟିର ଦୃଷ୍ଟି ଅାକଷର୍ଣ କରିବା ପରେ କାର୍ଯ୍ୟାନୁଷ୍ଠାନ ଗ୍ରହଣ କରାଯିବ। ଭାରତୀୟ ସମ୍ବିଧାନର ୧୪ ଓ ୧୫ ଏବଂ ୨୧ ଧାରା ଅନୁଯାୟୀ ଜଣେ ମହିଳା ଘରେ କିମ୍ବା ବାହାରେ ,ଯେକୗଣସି ବ୍ୟବସାୟ ବା ଚାକିରି କ୍ଷେତ୍ରରେ ହେଉନା କାହିଁକି ବିନା ଯୌନ ନିର୍ଯ୍ୟାତନାର ଶିକାର ହୋଇ ବଞ୍ଚିବାର ଅଧିକାର ରହିଛି ।  ୧୯୯୩ ମସିହା ଜୁନ୍‌ ୨୫ ତାରିଖରେ ଭାରତ ସରକାର ଏହି ଅାଇନରେ ସଂଶୋଧନ ଅାଣି ଅାହୁରି କଡ଼ାକଡ଼ି କରିଦେଲେ ।  ଯାହାଫଳରେ କର୍ମକ୍ଷେତ୍ରରେ ମହିଳାମାନଙ୍କ ଯୌନ ଉତ୍ପୀଡ଼ନର ମାତ୍ରା ସାମାନ୍ୟ କମିବାର ଅାଶା କରାଯାଉଥିଲା ।
ପେନାଲ୍‌ କୋଡ୍‌
ଯୌନ ନିର୍ଯ୍ୟାତନା ଏକ ଗୁରୁତର ଅପରାଧ । ଅପରାଧୀକୁ କଡ଼ା ଦଣ୍ଡବିଧାନ ହେବା ଜରୁରି । ତା'ହେଲେ ଏଭଳି ଘଟଣାର ପୁନରାବୃତ୍ତି ହେବ ନାହିଁ । କ୍ରିମିନାଲ ଲ’ (ସଂଶୋଧନ) ଅାଇନ, ୨୦୧୩, ଧାରା ୩୫୪ରେ ଅଭିଯୁକ୍ତର ଦଣ୍ଡବିଧାନ ପ୍ରଣୀତ ହେଲା । ଏଥିରେ କର୍ମ କ୍ଷେତ୍ରରେ ମହିଳାଙ୍କୁ ଯୌନ ନିର୍ଯ୍ୟାତନାରେ ଦୋଷୀ ସାବ୍ୟସ୍ତ ବ୍ୟକ୍ତିଙ୍କୁ ୧ରୁ ୩ ବର୍ଷର ଜେଲଦଣ୍ଡ କିମ୍ବା ଜୋରିମାନାର ପ୍ରାବଧାନ ରହିଛି ।
ଆଧାର
ଶ୍ରେଣୀ: ଭାରତୀୟ ଆଇନ
ଲଳିତ ମୋହନ ଶର୍ମା
ଲଳିତ ମୋହନ ଶର୍ମା (୧୨ ଫେବୃଆରୀ ୧୯୨୮ – ୩ ନଭେମ୍ବର ୨୦୦୮) ଭାରତର ଉଚ୍ଚତମ ନ୍ୟାୟାଳୟର ୨୪ତମ ମୁଖ୍ୟ ବିଚାରପତି । ତାଙ୍କ ପିତା ଏଲ୍. ଏନ୍. ସିହ୍ନା ଥିଲେ ଭାରତର ପୂର୍ବତନ ଆଟର୍ଣ୍ଣି ଜେନେରାଲ । ଜଷ୍ଟିସ ଶର୍ମା ଭାରତର ଉଚ୍ଚତମ ନ୍ୟାୟାଳୟରେ ୧୮ ନଭେମ୍ବର ୧୯୯୨ରୁ ୧୧ ଫେବୃଆରୀ ୧୯୯୩ ପର୍ଯ୍ୟନ୍ତ ମୁଖ୍ୟ ବିଚାରପତି ଭାବେ କାର୍ଯ୍ୟ ତୁଲାଇଥିଲେ ।
ବୃତ୍ତିଗତ ଜୀବନ
ଜଷ୍ଟିସ ଶର୍ମା ପାଟନା ବିଶ୍ୱବିଦ୍ୟାଳୟରୁ ୧୯୪୬ ମସିହାରେ ବି. ଏ. (ସମ୍ମାନ) ପରୀକ୍ଷାରେ ଉତ୍ତୀର୍ଣ୍ଣ ହେବା ପରେ ୧୯୪୮ରେ ଉକ୍ତ ବିଶ୍ୱବିଦ୍ୟାଳୟରୁ ବି. ଏଲ୍. ଡ଼ିଗ୍ରୀ ହାସଲ କଲେ । ୧୯୪୯ ମସିହାରେ ପାଟନା ଉଚ୍ଚ ନ୍ୟାୟାଳୟରେ ଏକ କିରାଣୀ ଭାବେ ଯୋଗ ଦେଇଥିଲେ । ପରେ ୧୯୫୦ ମସିହା ଫେବୃଆରୀ ମାସରୁ ପାଟନା ଉଚ୍ଚ ନ୍ୟାୟାଳୟରେ ଓକିଲାତି ଆରମ୍ଭ କଲେ । ୬ ମାର୍ଚ୍ଚ ୧୯୫୭ ମସିହାରେ ଭାରତର ଉଚ୍ଚତମ ନ୍ୟାୟାଳୟର ଓକିଲ ଭାବେ ପଞ୍ଜିକୃତ ହେବା ପରେ ସେ ଏକ ବରିଷ୍ଠ ଓକିଲ ଭାବେ ମାନ୍ୟତା ପ୍ରାପ୍ତ ହେଲେ । ୧୨ ଏପ୍ରିଲ ୧୯୭୩ରେ ସେ ପାଟନା ଉଚ୍ଚ ନ୍ୟାୟାଳୟର ଏକ ବିଚାରପତି ଭାବେ ଯୋଗଦେଲେ ।
ପରିବାର ଏବଂ ବାଲ୍ୟ ଜୀବନ
ଲଳିତ ମୋହନ ଶର୍ମା ୧୨ ଫେବୃଆରୀ ୧୯୨୮ରେ ବିହାର ରାଜ୍ୟର ଗୟାଜିଲ୍ଲା ଅନ୍ତର୍ଗତ ମୁସି ଗ୍ରାମରେ ଏକ ଜମିଦାରି ପରିବାରରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତା ଲାଲ ନାରାୟଣ ସିହ୍ନା ଭାରତରେ ଇନ୍ଦିରାଗାନ୍ଧୀଙ୍କ ପ୍ରଧାନମନ୍ତ୍ରୀତ୍ୱ କାଳରେ ୧୭ ଜୁଲାଇ ୧୯୭୨ରୁ ଏପ୍ରିଲ ୫ ୧୯୭୭ ପର୍ଯ୍ୟନ୍ତ ଭାରତର ଆଟର୍ଣ୍ଣି ଜେନେରାଲ ଥିଲେ । ତାଙ୍କ ପୁତ୍ର ଜଷ୍ଟିସ ପାର୍ଥ ସାରଥୀ ପାଟନା ଉଚ୍ଚ ନ୍ୟାୟାଳୟର ଏକ ବିଚାରପତି ଭାବେ କାର୍ଯ୍ୟ ତୁଲାଇଥିଲେ ।